open-index/open-wikipedia-markdown huggingface dataset:
民間人權陣線

**民間人權陣線**，簡稱「**民陣**」，係香港一個關注政治同民主議題嘅聯合平台，幾乎所有香港泛民主派成員都參與。

截至2019年6月，參與民間人權陣線嘅民間團體及政治團體數目達到48個。民間人權陣線最為人熟悉嘅係喺2003年起每年主辦香港七一遊行。之後，民主派所發動嘅示威遊行都以民陣嘅名義進行。

2021年，民主黨、公民黨、民協、新民主同盟、街坊工友服務處等成班泛民政團相繼退出民陣。

2021年8月15號，民陣發表聲明，因為召集人陳皓桓已經入獄，秘書處運作唔到，而且無成員願意參與下一屆秘書處工作，喺2021年8月13號一致議決解散。

## 歷任召集人

# 胡露茜（2002年－2004年）
# 莊耀洸（2004年－2005年）
# 鍾松輝（2005年－2006年）
# 孔令瑜（2006年－2007年）
# 鍾松輝（2007年－2008年）
# 韋少力（2008年－2009年）
# 李偉儀（2009年10月－2010年10月）
# 范國威（2010年10月－2011年10月）
# 黎恩灝（2011年10月－2012年10月）
# 孔令瑜（2012年10月－2013年10月）
# 楊政賢（2013年10月－2014年10月）
# 陳倩瑩（2014年10月－2015年10月）
# 岑子杰（2015年10月－2016年10月）
# 區諾軒（2016年10月－2017年10月）
# 葉志衍（2017年10月－2018年10月）
# 岑子杰（2018年10月－2020年10月）
# 陳皓桓（2020年10月21號－2021年5月28號）
# 鍾松輝（2021年5月28號－2021年8月13號）

鍾松輝曾經三次出任召集人，亦係解散前最後一任召集人。

## 參考
Csárdás

**查達斯**（英文：**Czardas**；匈牙利文：**Csárdás**；），又或者譯**查理達斯**，係源自18世紀匈牙利嘅一種民間舞曲同民俗舞，通常係攞嚟喺社交場合嗰度男女成雙成對噉跳嘅。喺節奏上，一首查達斯嘅音樂會用 2/4 或者 4/4 拍號，帶有切分音（指有啲段會特登唔跟原有嘅拍子），最大特徵係開頭速度（lassú）好慢，跟住速度會突然間變快（friss）。

查達斯喺東歐相當有影響力，仲有影響到第啲舞種：例如查達斯有喺1870年首演嘅芭蕾舞劇《歌碧麗亞》（Coppélia）嗰度出現；喺芭蕾舞入面，查達斯係一啲初頭速度慢，跟住速度突然間變快嘅舞段；除此之外，芭蕾舞查達斯仲會為咗突顯返呢種舞嘅東歐起源，而加入少量嘅東歐民俗舞嘅舞步喺裏面，而且喺服裝上，排舞師編查達斯嗰陣好興要啲舞蹈員著東歐嘅民俗服飾嚟跳。

## 音樂特性
下圖係查達斯嘅典型節奏：

## 睇埋
*《匈牙利舞曲》
*《歌碧麗亞》
*芭蕾舞

## 參考資料

類:匈牙利文化‎
Mazurka

**Mazurka**（，，），漢字名有叫**瑪祖卡**（），係源自16世紀波蘭東部嘅一種舞曲同舞蹈，節奏上係三拍子，一係3/4一係3/8，每段節拍第二吓拍子強，亦有啲類型係三吓拍子都強（相對於例如華爾茲嘅每段節拍第一吓拍子強）。波蘭作曲家蕭邦一世人就出咗差唔多成60首瑪祖卡咁多。

瑪祖卡同時亦係一種好受歡迎嘅舞蹈：啲人跟瑪祖卡跳舞嗰陣，通常會一對對男女圍成一個圈噉嚟跳；初頭嗰時，瑪祖卡淨係喺波蘭嗰度有人跳，不過打後傳咗去俄羅斯、德國、法國同英格蘭等地，跟住仲俾第啲舞種－例如芭蕾舞－融合落去佢哋嘅技巧嗰度；好似係芭蕾舞噉，廿世紀同打後嘅芭蕾舞好興攞瑪祖卡嚟做佢哋表演嘅一部份，芭蕾舞嘅瑪祖卡通常跟 3/4 拍跳，會涉及一男一女嘅一對重要嘅配角同埋若干位伴舞隊隊員，舞步上多以女舞蹈員以輕快嘅舞步圍住男舞蹈員移動，而且男舞蹈員多會中途有一隻膝頭跪地，服裝上傾向用長裙（女舞蹈員）同靴（男舞蹈員）。

## 節奏
下圖係瑪祖卡嘅典型節奏：

## 睇埋
*波蘭文化
*波蘭舞曲
*波蘭轉舞
*芭蕾舞

## 參考

## 拎
*Mazurka - a renowned dance from Poland | Euromaxx.
老鷹山

（）係智利中部一個城市。


File:Inauguracion Nueva Plaza de Monte Aguila 2017 (12).jpg|
File:Bomberos monte aguila.jpg|
File:Img-estadio.jpg|
File:Entrada x yumbel.jpg|
File:Premiacion O.V.V. 2017 (4).jpg|
File:Inauguracion Nueva Plaza de Monte Aguila 2017 (103).jpg|
File:Inauguracion Nueva Plaza de Monte Aguila 2017 (63).jpg|
File:Inauguracion Nueva Plaza de Monte Aguila 2017 (14).jpg|
File:Carros abandonados mte aguila.jpg|


## 註
南科站

**南科站**喺臺南市新市區同善化區交界，喺台南科學園區西拉雅大道跨越台鐵高架橋下南側嘅跨站式車站，係臺灣鐵路管理局縱貫線南段嘅鐵路車站。車站出入口設喺新市區，副站名係**台南科學園區**。

本站設計之初，即配合南科太陽能產業，以太陽能作為電力來源，係台鐵首例。

## 鐵路路線




## 參考資料

類:臺南鐵路站
缺失數據

**缺失數據**（參見，近似）係指「唔見咗」嘅數據。喺統計學上，做統計調查嘅過程當中，因為受訪者對問題嘅遺漏、拒絕回答、又或者係啲調查員同調查問卷本身存在嘅一啲疏忽，成日都會搞到有缺失數據嘅問題，但係標準統計方法多數都假設咗每個個案都具有可以用嚟做分析嘅所有變數嘅訊息，因此缺失數據就成為進行統計研究嘅工作人員所必須解決嘅一個問題。
北歐潮什麼

《**北歐潮什麼**》（）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第六輯作品，喺2019年7月1號到11月11號香港時間逢禮拜一20:30到21:00喺J2播。呢個節目會介紹北歐嘅新潮嘢。

## 每集內容

## 出面網頁
*北歐潮什麼 - 主頁 - tvb.com
娛樂風雲

《**娛樂風雲**》係香港電視娛樂嘅ViuTV製作嘅電視劇，喺2019年7月15號到11月29號逢禮拜一到五20:00-20:30喺ViuTV首播，一共100集。呢套劇係ViuTV頭一套每個禮拜播5集嘅處境劇，由何啟華、胡希文、李麗珍、袁富華、陳國邦、廖碧兒主演，南方舞廳監製，劇情延續2018年劇集《做演藝嘅》嘅故事。呢套劇嘅播映時間將會同無綫電視翡翠台嘅皇牌處境劇《愛·回家之開心速遞》正面對撼。

## 角色
### 主要角色
*何啟華 飾演 杜魯福
*胡希文 飾演 梁蔚芝
*李麗珍 飾演 練月美
*袁富華 飾演 楊永樂
*陳國邦 飾演 張域高（Bruno）
*廖碧兒 飾演 林韻麗（Mary）
*劉錫賢 飾演 鄧光輝（輝叔）
*陳安立 飾演 邢俊
*盧覓雪 飾演 徐嘉媛（嘉媛姐）
*邱士縉 飾演 森美
*李駿傑 飾演 歐冠峰 (冠峰)
*梁業 飾演 周銳基（肥仔）
*郭嘉駿 飾演 193
*駱振偉 飾演 楊君臨（Kingdom）
*王頌茵 飾演 Angeline Lo （A. Lo）
*譚凱倫 飾演 Michelle

### 次要角色
*徐肇平 飾演 Joshua Ma
*陳凱詠 飾演 倪沛林
*呂爵安 飾演 陳永（Forever）
*邱傲然 飾演 杜景圖
*杜小喬 飾演 Viane
*吳保錡 飾演 Roy
*岑樂怡 飾演 Fion
*沈殷怡 飾演 Jan
*陳炳銓 飾演 周克衛
*陳郁憲 飾演 邱晶琛

### 固定角色
*黃奕晨 飾演 黃進（火火）
*練美娟 飾演 Sherry
*鄧汝超 飾演 梁鎮德
*姚琰欣 飾演 Mini
*李建邦 飾演 劉河
*蔡寶欣 飾演 娛樂一週主持
*劉美君 飾演 練素心
*強尼 飾演 Howard
*陳嫣 飾演 楊永樂秘書
*袁潔齡 飾演 蘭姐
*曾玉娟 飾演 Fucci
*鄭毅邦 飾演 忠叔
*麥可怡 飾演 大天下職員
*曾贊學 飾演 Albert
*黃晶 飾演 會計
*陳甘鳳 飾演 萍姐
*廖素萍 飾演 Amy

### 其他角色
*唐浩然 飾演 阿卓（第1集）
*梁嘉進 飾演 侍應陳（第2集）
*劉思琦 飾演 Kayze（第2-3集）
*黃華和 飾演 榮哥（第4集）
*詹朗林 飾演 Andrew（第4-5集）
*黃劍文 飾演 劍文（第9-10集）
*馮枷茵 飾演 小女孩（第9集）
*虞逸峯 飾演 司儀（第11集）
*余美虹 飾演 倪沛林閨蜜（第17集）
*梁欣娟 飾演 倪沛林閨蜜（第17集）
*吳浣儀 飾演 莊梅岩（第19-20集）
*蓋世寶 飾演 韋羅花（第19-20集）
*李凱盈 飾演 助手（第19集）
*陳道明 飾演 牧師（第21-22集）
*嚴祺 飾演 Dylan（第21集）
*劉展翹 飾演 梁蔚芝朋友（第23集）
*李嘉豪 飾演 男主角（男朋友Kyle）（第23-24集）、啊勝（第36集）
*湯軍延 飾演 陳子晴（第25集）
*蔡婕妤 飾演 接待小姐（第25集）
*楊民翠 飾演 美術婷婷（第29集）
*梁健平 飾演 飛哥（第30集）
*虞逸峯 飾演 司儀（第36集）
*鍾潔嵐 飾演 Carmen（第36集）
*江暉 飾演 音樂監製Peter（第41、80集）
*曲赤 飾演 Andy（第41集）
*李昭南 飾演 女主持（第45集）
*龍志權 飾演 Jacob（第51集）
*李敏 飾演 Zion（第51集）
*謝安琪 飾演 謝安琪（第51集）（特別演出）
*林映清 飾演 倪沛林阿媽（第52-53集）
*黃星叡 飾演 Eric（第55集）
*魯文傑 飾演 行政部經理（第56、95集）
*張嘉琪 飾演 吳小美（第56-58、84、92集）
*許賢 飾演 Nelson（第65集）
*張滿源 飾演 Andrew（第69集）
*和泉素行 飾演 Yota（第71集）
*關偉健 飾演 卡拉OK侍應 （第74集）
*梁雄 飾演 黃龍王徒弟（第75集）
*周漢寧 飾演 黃龍王（第75集）
*葉蘊儀 飾演 艾紅（第77-81集）
*樓南光 飾演 胡大為（第77、79-81集）
*張慧儀 飾演 馮雅麗（第78-81集）
*譚小環 飾演 方音音（第79-81集）
*麥欣童 飾演 咖啡店員工（第86集）
*英健朗 飾演 Henry（第86集）
*易健兒 飾演 不良少女（第87集）
*麥詠楠 飾演 Jessica（第89集）
*趙學而 飾演 律師JK（第93、94集）（特別演出）
*楊瑞麟 飾演 律師Johnson（第93、94集）（特別演出）
*甘國衛 飾演 陳律師（第93、94集）（特別演出）
*麥長青 飾演 麥迪遜（杜演）（第94-100集）（特別演出）
*莫穎彤 飾演 年輕練月美（第97集）

## 每集內容

## 濕碎事
*套劇開播嗰陣推出第一版海報，只係展示袁富華、陳國邦、何啟華、廖碧兒、李麗珍、盧覓雪同劉錫賢嘅相，反而無咗第一女主角胡希文嘅相，而佢個名喺演員名單入面更被放落第二行嘅細字，結果惹嚟網民批評。之後電視台推出咗第二版海報，有廿幾位主要演員一齊出鏡，胡希文坐正中間。
*套劇頭30集無主題曲，片頭亦只係無任何演員嘅動畫效果。第31集打後，開始有全新主題曲《困獸鬥》（由劇中演員陳凱詠主唱）喺片尾播，同時亦換咗新片頭，有幾個版本，先由其中幾位主要演員打頭陣出場，最後展示返套劇廿幾位主要演員（演員排位同造型大致同第二版海報差唔多）。第61集打後，開始有全新片尾曲《我們不碎》（由ERROR主唱）喺片尾播，無再播主題曲《困獸鬥》。
*套劇第45集惡搞古天樂出名歌曲《今期流行》做《今期頭痕》。
*其中一位女主角胡希文嘅藝員合約喺2019年10月底約滿未有續約，而佢最後一次出鏡係第64集，最後都無喺大結局嘅劇情出鏡，只係片尾回顧嘅片段見到佢。
*巡禮節目《ViuTV 2020》曾經介紹過呢套劇，令外間猜測過套劇係咪有得「添食」播到2020年，結果都係按照返原定100集集數喺2019年11月底播完。

## 出面網頁
*ViuTV：娛樂風雲
運算學習論

**運算學習論**（；）係機械學習上嘅一套理論，重點在於用數學模型模擬認知系統－人腦或者人工智能程式－做歸納嘅過程，即係研究「認知系統普遍係點樣由手上嘅（有限）數據嗰度，學識搵出一啲描述世界點運作嘅普遍法則」呢條問題。

舉個例說明，想像一個人類，佢見過嘅天鵝冚唪唥都係白色嘅，所以佢就作出咗一個歸納性嘅推論，
*由「我見過嘅天鵝都係白色嘅」（有限嘅數據），
*作出「全宇宙古往今來嘅天鵝冚唪唥都係白色嘅」（普遍法則）呢個推斷；
原則上，呢個過程可以出錯－可能世界上真係有黑天鵝，而個學習者只係咁啱得咁橋從來都未見過黑天鵝。基於呢個基本諗法，運算學習論會思考「要用幾多數據做學習，先至可以令推導出正確嘅普遍法則嘅機率有返咁上下高」等嘅問題，處於認知科學、人工智能同統計學嘅交界。

運算學習論同機械學習（machine learning）息息相關：事實經已說明咗，機械學習喺實用上表現好好，但由對歸納嘅邏輯分析已知，「由手上數據推斷普遍法則」呢家嘢絕對唔係冇漏洞嘅，例如係喺製作機械學習程式嚟預測股價嘅過程當中，一般都假設咗個樣本代表到總體－「手上嘅股票嘅行為」（樣本）正確噉反映到「古往今來所有嘅股票嘅行為」（總體）；運算學習論會用到大量嘅統計學技巧，分析要點做歸納先可以令得到真相嘅機會最大化，對機械學習嘅技術發展相當有幫助。

## 定位

機械學習呢種技術同認知系統做嘅學習嘅過程有「由數據推導出普遍法則」呢樣共通點：假設現實世界係跟隨某啲**法則**（rule）運行嘅，呢啲法則係冇得直接觀察嘅，學習者只能夠嘗試由觀察到嘅數據嗰度推導出呢啲法則；想像以下嘅數據，觀察緊一個人：



就噉睇，呢個人嘅行為背後有最少兩條可能法則：
*如果「晴天」AND「佢有朋友喺左近」，先至出街食飯；
*如果「晴天」OR「佢有朋友喺左近」，先至有 60% 機會出街食飯；
... 等等。理論上，觀察者冇可能知道真正嘅法則，只能夠靠手上嘅數據推斷條法則；數據能夠話到俾觀察者知一條可能法則係真嘅機會率有幾大，例：已知手上呢啲數據，
*「如果『晴天』OR『佢有朋友喺左近』，就出街食飯」
冇可能係真嘅，因為第四個個案（上表入面最落嗰個）就有「晴天但嗰個人唔出街食飯」嘅情況。最嚴格噉講，可能法則嘅數量係無限嘅，但觀察者可以靠手上數據估計最有可能係真嘅法則係邊條。

呢個過程會涉及以下嘅概念：
*假說（hypothesis）喺運算學習論當中係指可能嘅法則；
*一個學習過程會考慮到嘅假說嘅集就係所謂嘅假說空間（hypothesis space）；
*假說空間嘅豐富度反映咗學習者嘅能耐，例如有兩個用嚟做迴歸分析（regression；一種統計分析方法，簡單講就係將兩個或者以上變數畫條線表達呢啲變數之間嘅關係）嘅機械學習演算法，A 同 B；A 淨係曉處理線性嘅迴歸模型，而 B 曉處理線性同非線性嘅關係（B 嘅假說空間比較豐富），假設第啲因素不變，B 嘅能耐高過 A 。
... 等等。
## 概念

學習嘅過程可以想像成概念嘅形成過程：概念係指若干個個案嘅抽象化，例如一個人腦睇咗好多件相似嘅物件，嗰柞物件件件都唔同樣，不過佢發覺嗰啲物件冚唪唥都有葉同樹幹等嘅特徵，於是佢個腦就產生咗「樹」嘅概念。

家陣想像有個集，
:X \ni (x_1, x_2, x_3... x_n)
呢個集包含咗 n 件需要將佢哋分類嘅物件（例：當中有啲係樹有啲唔係），個認知系統要將呢啲物件分辨邊啲係樹邊啲唔係－`output` 有 1（係）同 0（唔係）兩個可能值；一個概念 C 係 X 嘅一個子集，分類後 C 會包含所有 `output` 值係 1 嘅 x_i（所有屬於樹嘅個案），而 X 當中唔屬 C 嘅 x_i 嘅 `output` 值係 0（所有唔屬於樹嘅個案）。由對人類嘅觀察都可以得知，學習嘅過程梗會涉及大量嘅概念形成過程－一個人由細到大都會係噉學識按感知到嘅事物嘅特性嚟將事物分類，增長自己對身邊嘅世界嘅認識。

## 睇埋
*機械學習
*線性可分性
*知識表示
*電腦理論
*統計學
*科學哲學
*知識論

## 引述

## 拎
*Reaching for the gut of Machine Learning: A brief intro to CLT. *Towards Data Science*.
*Basics of Bayesian inference.
劉皓韶

**劉皓韶**（）係香港now TV嘅新聞主播。

## 簡歷
劉皓韶2010年加入有線新聞做實習記者，2018年開始喺now新聞與財經台做主播，通常喺深宵新聞時段出現。2020年2月初離開now新聞與財經台，轉職勞工處。

## 參考
有個保險Friend

《**有個保險Friend**》（**Good Insurance Agent**），係香港電視娛樂製作嘅訪談節目，由張堅庭主持，2019年6月23號到7月21號逢禮拜日20:00-20:30喺ViuTV播。節目主持會同幾位理財顧問一齊探討保險話題。

## 每集一覽

## 出面網頁
*ViuTV：有個保險Friend
敢跑到極地

《**敢跑到極地**》（**Running The North Pole Marathon**），係香港電視娛樂製作嘅真人騷節目，由劉心悠、梁釗峰同香港長跑運動員徐志堅演出，監製吳繼業，導演梁翠影，編審余鎮漢，撰稿許麗婷負責。2019年5月12到19號逢禮拜日20:00-20:30喺ViuTV播。三位參加者會代表香港參與北極馬拉松賽事。

## 每集一覽

## 出面網頁
*ViuTV：敢跑到極地
眾神的大陸

《**眾神的大陸**》（**Land of Gods**）係香港電視娛樂製作嘅遊埠節目，喺2019年6月23號到9月1號逢禮拜日23:00-23:30喺ViuTV播，由洪助昇、張蔓姿主持，東方昇旁白。兩位主持飾演自稱神明轉世嘅「阿藏」同「金金」，去搜集世界各地原住民嘅神話故事同傳說，嚟喚醒自己真正身分。

## 每集一覽

## 節目調動
*2019年7月21號：由於插播《新聞報道》關係，所以暫停播映一集。
*2019年7月28號：由於插播《新聞報道》關係，所以暫停播映一集。
*2019年8月18號：由於播《澳門小姐競選 2019》，所以暫停播映一集。

## 出面網頁
*ViuTV：眾神的大陸
厲害了！蘇哥兒

《**厲害了！蘇哥兒**》（粵語字面翻譯係**犀利喇！蘇哥**；）係香港電視娛樂製作嘅遊埠節目，喺2019年6月24號到7月12號逢禮拜一到五23:00-23:30喺ViuTV播，由蘇施黃、和泉素行主持，陳炳銓旁白。節目主持會去到日本鹿兒島介紹日本文化。

## 每集一覽

## 節目調動
*2019年7月1號：由於突發新聞直播，所以臨時停播一次，各集順延播出，最後兩集合併喺7月12號23:00-00:00播。

## 出面網頁
*ViuTV：厲害了！蘇哥兒
毛利

**毛利**可以係：
*毛利人，紐西蘭嘅一個原居民族群
**毛利文，毛利人嘅語文
*毛利潤，簡稱毛利，即係收入扣除成本之後嘅利潤
洪助昇

**洪助昇**（；），係香港男演員，喺2017年港台電視劇集《獅子山下2017》其中一個單元《郎如春日風》擔正做主角而出道。佢都有去玩ViuTV嘅全民造星2，佢都成為咗由DailyView排出十大最受網民關注新星之一 。

## 演出

### 電視劇（港台電視）

### 電視劇（ViuTV）

### 網絡劇集

### 電視節目（ViuTV）

### 電視節目（港台電視）

### 廣告
### 2018年
* 余仁生
* 生力啤酒
* 海洋公園
### 2019年
* Doughnut HK

### MV

## 參考

## 出面網頁
*
*
*
*
2019年歐洲歌唱大賽

**2019年歐洲歌唱大賽**（）係第64屆歐洲歌唱大賽，主辦地係上屆冠軍國以色列嘅特拉維夫，最後由荷蘭的鄧肯·勞倫斯攞冠軍。呢一次係荷蘭相隔44年來第一次奪冠。

第二名同埋第三名就分別由意大利同埋俄羅斯奪得。
自由閪

**自由閪**／**自由屄**（粵拼：zi6 jau4 hai1；俗寫／變種：**自由西**／**自由hi**／**自由Hi**／**freedom-hi**），係香港一個潮流用語；視乎情景，可以用嚟粗鄙辱駡（蕩婦／盲目爭取自由嘅傻瓜）或幽默自嘲（民主鬥士；與**極權龜**、**建制閪**、**極權撚**同**建制撚**等相對）。

用作批評人哋政治理念嘅貶義詞時，「自由閪」可意譯成英文「libtard」。

## 出處
2019年6月12號反送中包圍立法會期間，警方武力清場，部份示威者被逼退守到商場入面，有位特別戰術小隊警員喺商場門口大嗌「出嚟啦！屌你老母！自由閪！」，用粗口挑釁示威者，過程畀人拍低咗片，擺上網瘋傳。

## 爭議
有分析認為「警察」嗰時並唔係嗌「自由閪」，而係嗌「豬閪」。

亦有網友認為警員當時係嗌「豬油閪」。

有學者同女權主義者嚴厲抨擊官方行為。

## 睇埋
*左膠

## 註解

## 參考
龍門路

**龍門路**（**Lung Mun Road**）係香港新界屯門區西南部嘅路，由屯門新市鎮西部皇珠路同青雲路交界，去到龍鼓灘龍鼓灘路同龍輝街交界，全長6.8公里。

龍門路原屬望后石路一部份，1970年代隨住屯門新市鎮發展，望后石路分拆成龍門路、青雲路同鳴琴路三段。
龍鼓灘路

**龍鼓灘路**（**Lung Kwu Tan Road**）係香港新界屯門區西部龍鼓灘嘅路，由龍門路同龍輝街交界，去到稔灣路同湧浪路交界，全長2.9公里。條路頭尾分別係青山發電廠同龍鼓灘發電廠。
青雲路 (香港)

**青雲路**（）係香港新界屯門區屯門新市鎮西部一條路，北面連接鳴琴路同杯渡路交界，南面連接皇珠路同龍門路，全長0.8公里。

## 歷史
青雲路原本屬於望后石路一部份。1970年代，當時港英政府將現時青雲路、鳴琴路同龍門路路段，由望后石路分拆；而龍門路後來亦再度分拆，皇珠路以北一段嘅路段成為現時鳴琴路同目前見到嘅青雲路。

## 交匯道路
*龍門路
*皇珠路
*業旺路
*興才街
*杯渡路
*鳴琴路

## 參考
*電單車剷上單車徑　屯門青雲路違泊嚴重，東方日報，2014年10月28號
皇珠路

**皇珠路**（**Wong Chu Road**）係香港新界屯門區南部嘅路，由屯門公路近置樂花園開始，去到龍富路、龍門路同青雲路交界，全長1.2公里。

皇珠路個名嚟自新界鄉議局時任主席劉皇發個「皇」字同佢老婆吳妹珠個「珠」字嘅組合。
震寰路

**震寰路**（**Tsun Wen Road**）係香港新界屯門區中部嘅路，由鳴琴路同興貴街交界，去到杯渡路同天后路交界，全長2.4公里。
善化站

**善化站**係臺灣鐵路管理局縱貫線南段嘅火車站，喺臺南市善化區。舊時仲有台灣糖業所轄玉善線、善化線。

本站喺臺南市正中央，定位係南科、佳里、麻豆、玉井、大內、烏山頭水庫等方向喺鐵公路轉運站。

## 鐵路路線




## 攷

類:臺南鐵路站
莞寶片

**莞寶片**，又叫**莞寶方言**，喺粵語嘅一種地方話，學術界有時又叫做**莞寶粵語**，民間有人叫**莞寶話**；講呢種話嘅人主要住響東莞嘅平原區，仲有係深圳近珠江口嗰一帶，同埋香港元朗呢啲地方。莞寶方言喺有啲地方又叫做圍頭話。

原先，莞城話喺莞寶片嘅標準話，不過最近呢幾十年，由於講香港圍頭話多左唔少，所以家陣圍頭話先至喺莞寶片嘅標準話。

今時今日，講莞寶話嘅人閒閒底有成一百萬人咁多。
梁子健

**梁子健**（，），藝名**梁子**，係香港商業電台節目主持人，主持節目《梁子力學》，主持過節目《309咤叱．戀咁嚟》、《步兵的世界》同埋《Singaleungsong》。

## 歌
梁子曾經以**before the night ends**嘅名義出過歌，當中有三首曾經上過去903專業推介嘅上榜歌，另外佢都喺2021年10月20號嘅《叱咤樂壇》節目度透露埋嚟緊會有佢嘅第三首歌出街。
*你是一片雲 （2021年17週上榜到第18週，最高第14位）
*Short Vacation （2021年42週上榜第10位）
*輕不著地 （2022年13週上榜到第15週，最高第14位）
*生命中的美好再會 （2022年20週上榜到第21週，最高第9位）
*疊疊 （2022年41週上榜，最高第2位）

## 攷

## 出面網頁
* 梁子｜DJ主持｜商業電台881903.com
烏山頭水庫

**烏山頭水庫**，舊稱**烏山頭貯水池**，係一座喺台灣台南市六甲區同官田區嘅水庫，有水力發電功能，同烏山頭水力發電廠、烏山頭風景區併埋一齊。地理位置喺海拔468公尺嘅烏山嶺。由於水庫完成後，官田溪谷被淹沒。自空中向下睇，形似珊瑚，所以有**珊瑚潭**呢個雅稱。

## 攷
事前數據處理

喺機械學習同數據探勘等領域上，**事前數據處理**係攞到原始數據後要做嘅步驟。原始數據收集咗返嚟，研究者手上會有一個數據集，數據集裡便有齊晒每一個個案喺每個變數上嘅數值。喺現實世界當中，搜集數據嘅過程實係唔完全受控嘅，所以搜集返嚟嘅數據幾乎梗會出少少錯，例如
*缺失數據：某幾個個案喺某個變數上嘅數值唔見咗；
*不可能值：有啲個案有擺明係冇可能嘅值，例如某個個案喺**年齡**呢個變數上嘅值係負數；
呢啲噉嘅數據直接攞去分析，好易搞到程式出錯。因此，郁手做分析之前，往往要做一啲事前處理先。

## 基礎

舉例說明，假想有金融學方面嘅學者想用機械學習教電腦預測股價，佢可以去網上嘅金融數據庫嗰度，攞某一拃股票喺某段時間內嘅價格，當中一隻股票謂之一個個案，每隻股票都會喺
*2019 年 7 月嘅價格
*2019 年 8 月嘅價格
*...
等嘅多個變數上有值，但係呢啲數據都係由人或者程式負責搜集嘅，兩者都可能會有失誤：例如可能有某隻股票喺 2019 年 7 月嘅價格係不詳；又或者搜集數據嘅單位搞錯嘢，有隻股票 2019 年 7 月嘅價格係負數（冇可能嘅值）。如果研究者就噉將呢啲數據入落俾機械學習程式處理，個程式就好可能會出錯。於是佢有需要做一啲事前處理，確保手上嘅數據集係可以處理嘅。

事前數據處理大致上涉及以下嘅工作：
*清走啲好明顯係出咗錯嘅數據，例如公共健康研究，問受訪者每日花幾多個鐘頭做運動，有人填咗 **40**。
*將啲數據簡化，可以睇吓降維嘅概念；
*諗吓好唔好將啲數據嘅格式改變，等數據易睇啲。
等等。

## 例碼
以下係一段用 Python 程式語言寫嘅源碼，用途在於將啲數據重新縮放成 0 至 1 之間嘅數值（將每個變數，最大嘅數值設做 1，最細嘅數值設做 0，而喺中間嗰啲數值就按比例變成 0 至 1 之間嘅小數）。噉樣做係因為，有某啲機械學習演算法需要數據係 0 至 1 之間嘅數先至行得到：


```python
# Python code to Rescale data (between 0 and 1) 
import pandas 
import scipy 
import numpy 
from sklearn.preprocessing import MinMaxScaler 
url = "https://archive.ics.uci.edu/ml/machine-learning-databases/pima-indians-diabetes/pima-indians-diabetes.data" # 指定一個網址
names = ['preg', 'plas', 'pres', 'skin', 'test', 'mass', 'pedi', 'age', 'class'] # 指定每個變數嘅名
dataframe = pandas.read_csv(url, names=names) # 由網址嗰度攞數據
array = dataframe.values # 將數據擺入去屬於個程式一個 array 嗰度
  
X = array[:,0:8] # X 呢個 array 包含咗用嚟做預測嘅變數
Y = array[:,8] # Y 呢個 array 包含咗要預測嘅變數

# 將 X 入面嘅數字重新縮放
scaler = MinMaxScaler(feature_range=(0, 1))
rescaledX = scaler.fit_transform(X) 
  
# 將做完縮放嘅嗰柞數據 show 出嚟睇
numpy.set_printoptions(precision=3) 
print(rescaledX[0:5,:])
```


## 睇埋
*數據清洗
*數據科學
*機械學習
*數據探勘
*大數據

## 引用

## 拎
*Online Data Processing Compendium.
*Data preprocessing in predictive data mining. Knowledge Eng. Review 34: e1 (2019).
雲滙

雲滙（）新鴻基地產發展嘅大型屋苑，將會係2020年年頭開始入伙。雲滙總共有1444伙，分咗第1期同埋第2期，同樣都係位於大埔白石角，鄰近科學園嘅沿海地段。

雲滙亦都將會成為白石角地標屋苑。雲滙同系嘅新鴻基物業有馬鞍山白石既雲海同九肚山嘅雲端。

## 地理位置
雲滙係距離中文大學站有大概5分鐘車程，而沙田站及大埔東鐵綫就大概10分鐘車程。屋苑係有免費接駁穿梭巴士去沙田鐵路站。地理位置有部分單位可以眺望吐露港，係天賦海灣盈月同埋逸瓏灣I,II 對面。雲滙隔離屋苑係嘉華發展既嘉熙旁邊。

## 附近屋苑
雲滙同其他白石角嘅屋苑，海日灣I,II，逸瓏灣8，浪濤等將會係2019年年底相繼入伙。而新鴻基除咗發展雲滙，亦將會係吐露港馬路天橋對面發展優景里住宅項目。

## 屋苑設計及會所
雲滙喺以玻璃幕牆設計，會所分別有董事屋，泳池，BBQ 場，籃球場，花圃，宴會廳，會所餐廳，獨立卡拉OK ，單車租用設施等。
鄔小鶴

**鄔小鶴**牧師（**Rev. Philip， Siu Hok Woo**，），香港人，中國上海出世，基督教新教牧師，現任基督教中福教會主任牧師、中福差傳協會會長。

## 簡歷
鄔牧師係上海出世，後移居香港，其後於香港基督教信義會觀塘堂接受洗禮信仰基督教。早年曾經從事廣告行業，期間感到呼召，及後於香港信義宗神學院接受神學訓練取得神學學士學位。

1990年6月鄔氏係中國福音事工促進會擔任傳道人，隨後被按立成為牧師，由蕭克諧牧師主禮。2008年6月鄔氏與伍華牧師等人共同創立基督教中福教會，並擔任堂主任職務至今。與此同時其曾擔任深圳布吉教會嘅顧問牧師。

## 攷

## 出面網頁
*
*香港牧師遭深圳官員傳召引發打壓揣測 
*鄔小鶴牧師元旦遊行：香港教會無視中共逼迫教會，瞓緊覺
*扶貧宣教勇士、“賑災王”──鄔小鶴牧師
*香港基督教人士在內地活動受限制
*牧者联署：为基督信仰的声明
香港特別行政區回港證

**香港特別行政區回港證**（）係簽發畀香港居民，用嚟往返中國內地同澳門特別行政區嘅證件。如果申請人係香港永久性居民，或者已經獲准喺香港冇受條件限制居留，就可能有資格申請香港特別行政區回港證。通常只有十一歲以下未持有香港特區護照嘅香港永久性居民同因為需要更換新證或因為遺失舊證而要補領身份證嘅人先至有需要申請回港證。

## 種類
香港特別行政區回港證共分為兩類：
#有效期六個月，只限用一次嘅單程香港特別行政區回港證；
#有效期五年，多次通用嘅香港特別行政區回港證。

## 申請資格
*已經獲得香港居留權或已經獲准喺香港冇受條件限制居留嘅中國公民；
*已經獲准喺香港冇受條件限制居留，但係無法取得任何國家嘅護照或其他地區旅行證件嘅非中國籍人士。

## 費用
*多次通用回港證：HK$170
*單程回港證：HK$55

## 唔需要申請香港特別行政區回港證嘅人士
### 11歲或以上
根據現時「出入境簡化計劃」，年滿11歲或以上並持註有「***」、「*」或「R」標記嘅香港身份證或本地簽發嘅永久性居民身份證嘅人士，經香港特別行政區往返內地或澳門特別行政區嘅時候，可以唔需要喺香港出入境管制站使用香港特別行政區回港證或其他旅行證件，亦唔需要填寫出入境申報表。

### 11歲以下
持有香港簽發嘅有效香港永久性居民身份證同有效香港特區護照。

## 出面網頁
*香港特別行政區入境事務處 回港證
民陣

**民陣**可以係：
*民間人權陣線，香港一個關注政治同民主議題嘅聯合平台
*民主中國陣線
*人民民主陣線
稀缺

**稀缺**（）係經濟學最基礎嘅概念。如果話某件物品具有**稀缺**呢個特徵，即係話呢件物品嘅數量**唔**足以滿足經濟個體對佢嘅總需求。

## 概念

稀缺指嘅係有限嘅資源同理論上無限嘅慾望之間嘅差異：人類有好多慾望，但係就算有咗現代科技，佢哋手頭上嘅資源－錢、時間、精神－都梗係有限嘅，好多時佢哋都冇足夠嘅資源達到嗮佢哋想要達到嘅目的，例如一個人唔夠錢買嗮佢想要嘅嘢，唔夠時間做嗮佢想要做嘅嘢，又或者一間公司唔夠資源生產嗮佢想要生產嘅嘢。因為稀缺嘅問題，人類需要做犧牲，需要放棄某啲嘢，嚟獲得更多佢想要嘅**稀缺**嘅資源，亦都因為噉樣而有咗競爭，人同人之間會各自犧牲時間精神等嘅資源嚟爭稀缺嘅嘢。舉個例子說明，「人工高嘅工」係一種稀缺嘅資源：好多人都想要賺多啲錢，所以會犧牲時間同精神返工同埋搵人工高嘅工，而高人工嘅職位嘅數量少過想要呢啲職位嘅人嘅數量，所以啲人就要爭，佢哋會有誘因落力，犧牲更多嘅時間同精神為求爭到嗰啲職位。

稀缺係經濟學（研究資源分配嘅學問）嘅最根本概念。有好多資源都係稀缺嘅，所以人類要做好多決策，決定點樣運用某啲資源（時間、精神等等）去最大噉滿足自己嘅慾望：一個人會想用自己有限嘅收入滿足最多嘅慾望，好多時又會想要有多啲錢（等自己可以滿足多啲慾望），但係錢係有限嘅，所以人同人之間會爭錢、爭人工高嘅工；一間牟利公司會想用自己有限嘅人力賺最多嘅盈利，又會想要有多啲人力嚟賺多啲盈利，但係優秀人才嘅數量係有限嘅，所以公司同公司之間會爭人才；一個國家會想用自己有限嘅資源（自然資源同土地等）令自己最穩固，又會想要有多啲資源，而世上嘅資源係有限嘅，所以國家同國家會以外交甚至打仗嘅方式爭資源爭土地。呢啲競爭嘅過程迫使決策者要以最有效率嘅方式運用自己手上嘅資源－而經濟學研究嘅重心就係「點樣運用手上資源，最有效率噉達到目的」。

## 稀缺嘅物品

一件稀缺嘅物品因為數量唔夠滿足嗮所有人嘅慾望，所以會有人爭，而呢點令到啲人會肯付出一啲嘢嚟換取呢樣物品，即係話通常會有個價格。稀缺嘅物品包括：
*黃金
*麵包等嘅嘢食；
*乾淨嘅食水，尤其係喺一啲落後嘅國家，乾淨食水好多時係要爭嘅嘢。

## 非稀缺物品
世上有一啲資源唔稀缺，好似係空氣就係一個例子，空氣對於地球上嘅生命嚟講不可或缺，但係佢對人類嚟講唔稀缺（雖然對於某啲生物嚟講可能有）：一個正常嘅人類無時無刻一唞就唞到氣，唔使用啲乜嘢時間精神嚟令到自己有氣唞，而且目前地球上嘅空氣充足到不得了，夠嗮人類享用，人類根本冇誘因爭空氣－空氣呢種資源嘅量足夠滿足人對佢嘅需求，所以唔稀缺。由呢個例子亦都睇得出，稀缺同一件物品係咪必需冇必然關係－空氣係生命必需嘅，但因為人唔使爭都可以得到空氣，所以空氣唔稀缺。

## 睇埋
*經濟短缺
*能源危機
*後稀缺
*呢個世上冇免費嘅午餐

## 參考

*Milgate, Murray (March 2008). "goods and commodities". In Steven N. Durlauf; Lawrence E. Blume (eds.). *The New Palgrave Dictionary of Economics* (2nd ed.). Palgrave Macmillan. pp. 546–48. doi:10.1057/9780230226203.0657. Retrieved 2010-03-24.
*Montani, Guido (1987). "Scarcity". In Eatwell, J.; Millgate, M.; Newman, P. (eds.). *The New Palgrave. A Dictionary of Economics*. 4. Palgrave, Houndsmill. pp. 253–54.
*Malthus, Thomas R. (1960) [1798]. Gertrude Himmelfarb (ed.). *On Population (An Essay on the Principle of Population, as It affects the Future Improvement of Society. With Remarks on the speculations of Mr. Godwin, M. Condorcet, and other writers)*. New York: Modern Library. p. 601. Retrieved 2010-03-24.
*Burke, Edmund (1990) [1774]. E. J. Payne (ed.). *Thoughts and Details on Scarcity*. Indianapolis, IN: Liberty Fund, Inc. Retrieved 2010-03-24.


## 引咗
拔林站

**拔林站**喺臺南市官田區，係臺灣鐵路管理局縱貫線南段嘅鐵路車站。

## 鐵路路線




## 攷

類:臺南鐵路站
亞瑟·韋伊費列治

**亞瑟·韋伊費列治**（）係德國數學家同教書先生，以喺數論領域嘅工作聞名。

佢喺明斯特出世，1903年至1909年讀明斯特大學，直到1949年退休以前，佢一直以教書先生嘅身份喺廣泛嘅領域內工作。

## 生平
亞瑟·韋伊費列治係屋企10個仔女（6男4女）入面嘅第二仔，其中有個細佬約翰·韋伊費列治（1888年4月22號ㄧ1985年12月9號）。

1954年9月15號，亞瑟·韋伊費列治過身，享年70歲。

## 貢獻
*1939年，佢證明只有15個整數要用8個立方數嘅和至表示到：15、22、50、114、167、175、186、212、231、238、303、364、420、428、454
*1939年，佢證明所有大過500嘅整數都可以用7個立方數嘅和表示到。
*1939年，佢證明所有大過8042嘅整數都可以用6個立方數嘅和表示到。

## 睇埋
*平方數
*華林問題

類:德國數學家
神經元教義

**神經元教義**係現代神經科學嘅基本原則。呢條原則講嘅嘢如下：神經系統係由互相之間分開嘅個體細胞（神經元）所組成嘅，而呢啲神經元之間會有連繫，組成一個大嘅網絡嚟控制隻動物嘅行為。

喺 19 世紀中，對神經系統嘅研究係基於網狀理論嘅，呢個理論認為一個神經系統係一個連續、一舊過嘅物體，但喺 1887 年，有神經科學家運用當時嘅新細胞染色技術，發現咗神經組織係由一粒粒彼此之間分開嘅細胞組成嘅，令到網狀理論受廢棄。神經元教義同建基於其之上嘅神經科學理論將神經元視為細胞理論下嘅一種特殊細胞，有齊一般細胞會有嘅特徵，研究單獨神經元嘅行為同用呢啲行為解釋神經系統嘅整體行為，為現代嘅神經科學定立咗個基礎。

## 內容
神經元教義包含咗多條原則，當中有啲係建基於細胞理論嘅，又有啲係建基於數據顯示嘅事實嘅：
***神經單位**：個腦係由個別單位（神經元）組成嘅，而每個單位都有某啲特化構造，令佢哋扮演到佢哋嘅功能。
***神經元係細胞**：個腦嘅呢啲組成單位（神經元）同身體其他組織嘅細胞一樣，屬於細胞。
***特化**：呢啲組成單位喺大細、形狀、同結構等方面可能依佢哋嘅功能而有所不同。
***[[細胞核]]係關鍵**：細胞核係粒細胞嘅中心，如果切開一粒神經元，得有細胞核嗰一邊會生存到落去。
***[[軸突]]係細胞過程**：軸突係神經元嘅延伸。
***[[細胞分裂]]**：神經元係由細胞分裂產生嘅。
***接觸**：神經元之間由某啲結構連接住（突觸），而突觸可以促進或者阻擋訊號嘅傳遞。
***動態極化定律**：雖然話軸突可以雙向傳訊，但喺實際嘅細胞之間嘅傳訊之中，通常都會傾向淨係向其中一個方向傳。
***傳訊一致性**：如果兩粒神經元之間有接觸，噉個接觸一係**刺激性質**（一粒細胞啟動另一粒）一係**壓抑性質**（一粒細胞關閉另一粒）嘅，而且永遠都屬同一性嘅。

## 睇埋
*神經科學
*神經細胞
*腦
*人工神經網絡

## 引咗

## 拎
* 神經元嘅發現
李彥宏俾人淋水事件

**李彥宏俾人淋水事件**係發生喺北京嘅一單公開個人示威事件。事發喺2019年7月3號上晝，一微博網友專登自費到2019年百度AI開發者大會，喺百度創始人、董事長兼首席執行官李彥宏上台演講嗰陣，跟著行上去將一樽礦泉水兜頭淋落李彥宏度，由於當事人一路有喺微博報告行程，事件得到社會唔少關注。

## 經過
### 準備過程
2019年7月1號，新浪微博名為「直男上樹」嘅用家發佈內容為「聽日去北京。」嘅微博，仲加埋7月2號去嘅D2004次列車嘅訂單嘅相同埋2019年百度AI開發者大會嘅參會門票張相，車票同門票嘅訂購人係「程冠旗」。7月2日，條友又發微博話「老婆送我到公交站，佢唔知道我要做乜。」就喺8:10從運城北站出發咗，15:01抵達北京西站。之後條友去咗國家會議中心，並發微博「就喺呢度」。7月3日上晝，條友到咗會議地點，耐唔耐就發條微博，話「排喺前便，霸個好位。」「跟住工作人員提前混咗入嚟。」「嚟咗一堆學生扯貓尾，彩排緊。」「大部隊入嚟喇」「嚟咗唔少人添。」「佢上嚟喇」「小度小度，如果我淋你老世李彥宏一頭水，會有乜後果？」「我準備上去喇」。

### 淋水
2019年百度AI開發者大會喺7月3號到4號喺國家會議中心召開。李彥宏喺7月3號9點30分到10點進行開場主題演講。李彥宏講緊自主泊車解決方案進展時，一個男人右手攞住樽怡寶礦泉水快步行去李彥宏嗰度，將支水樽倒立喺李彥宏頭頂上，啲水就淋到李彥宏頭上。同時佢左手撳住李彥宏嘅左手，唔畀佢反抗。李彥宏本能噉低頭，俾淋咗水後用左手擦洗面部，同時對住條已落咗台下條友講：“What's your problem?”（「你有問題啊？」）之後現場陷入沉默，幾個工作人員快步行到淋水者度。李彥宏清咗下喉嚨，之後台下有觀眾嗌「李彥宏加油」，全體觀眾拍手掌。有啲觀眾起身睇現場係乜情況。掌聲過後，李彥宏話：「大家睇到喺AI前進嘅道路上都係會有各種各樣諗唔到嘅事情會發生。」觀眾又拍手掌，李彥宏繼續講：「但係我哋前行嘅決心唔會改變，我哋堅信AI會改變每一個人嘅生活。」觀眾再次拍手掌。跟住，淋水者俾安保控制。朝陽警方接到報警後，對嫌疑人因尋釁滋事（即係嫽交嗌、搞搞震嘅意思）處以行政拘留5日嘅處罰。

## 各方反應
### 百度
北京時間7月3號11時15分，百度發微博，話「今日AI開發者大會上，有人為AI『沖淡水』。我哋想講，AI前進嘅道路上會有各種各樣想像唔到嘅事情發生，但我哋前行嘅決心唔會改變。」當日22時34分，百度發咗篇長微博聲明，話「激到好嬲，並強烈譴責搞事者嘅行為」。百度亦都否認呢單嘢係自導自演嘅可能性。

事發之後，喺百度圖片搵「李彥宏俾淋水」之類嘅關鍵都顯示冇結果。

### 輿論
事發之後，李彥宏俾淋水後講出嘅「What's your problem?」俾網友攞嚟講笑，譬如估如果雷軍俾淋水，佢可能就會講「Are you OK?」網友仲化用成語造咗「宏顏獲水」、「水掉哥頭」、「礦濕奇才」啲詞。淘寶有賣家仲販售印有「宏顏獲水」嘅T恤同手機殼。另外，「淋水門」事件喺搜索引擎填報志願事件（即係喺百度搵中國內地高考志願填報嘅相關資訊，佢最上便嘅結果係佢自家嘅收費填志願嘅廣告）發生幾日之後又一次引發咗網民對百度的非議。

## 註

## 睇埋
* 
* 
* 
* 

## 參考

## 出面網頁
* 李彥宏俾淋水一幕
* 
*
2019年度香港小姐競選

**2019年度香港小姐競選**（第47屆），係電視廣播有限公司舉辦嘅選美活動，喺2019年9月8號喺新界將軍澳電視廣播城一號錄影廠舉行；因應反修例事件影響，決賽當晚首次以現場200位藝員做晒所有環節嘅評判，唔招待外來觀眾。本年度口號叫做「美麗傳承」，由鄭裕玲、麥美恩同陸浩明做主持。

## 參選佳麗
根據傳媒喺2019年7月8號去到髮型屋整頭髮嘅時候所報道，呢一屆將會有15個入圍參賽佳麗，而電視台亦都喺2019年7月10號去到九龍灣國際展貿中心舉行《佳麗會晤新聞界》見面會，正式公佈入圍佳麗嘅名單，2019年8月13號再公佈十強名單。個名單係：

## 獎
*冠軍：黃嘉雯
*亞軍：王菲
*季軍：古佩玲
*最上鏡小姐：王菲
*友誼小姐：陳熙蕊

## 特備節目
*《**香港小姐公爵特訓班**》：喺2019年8月4號禮拜日20:00至20:30喺翡翠台播，由黎耀祥、蕭正楠、黃浩然、曹永廉主持，喺澳門拍
*《**香港小姐周遊好玩特訓班**》：喺2019年8月11號禮拜日20:00至20:30喺翡翠台播，由周奕瑋、麥明詩、馮盈盈主持，喺日本東京、熊本拍

## 參考




## 出面網頁
*2019年度香港小姐競選官方網頁
六角錐數

**六角錐數**係一個有形數，代表可以裝入六角錐嘅物體數量，第n個六角錐數等於頭n個六邊形數嘅和。

頭幾個六角錐數係

1、7、22、50、95、161、252、372、525、715、946、1222、1547、1925 

第*n*個六角錐數係

:\frac{n(n+1)(4n-1)}{6}.
資訊熵

**資訊熵**（）係資訊理論（研究資訊嘅數學理論）上嘅核心概念。同物理學上所講嘅熵唔同，資訊論當中嘅**熵**係一個指標，用嚟量度一個有隨機性嘅變數或者過程當中帶有幾多不確定性喺入面。

舉例說明，想像家吓掟一個銀仔同擲一粒骰仔，假設個銀仔同粒骰仔係冇出千嘅，前者有 50% 機會率係公、50% 機會率係字，而後者有 1/6 機會係擲到 **1**、1/6 機會係擲到 **2**... 如此類推，即係話：
*掟銀仔（i 表示掟銀仔結果；0 代表公、1 代表字）：
*:p(i) = \begin{cases}
   \frac{1}{2} & \text{if } i = 0, \\
   \frac{1}{2} & \text{if } i = 1.
 \end{cases}
*擲骰仔（i 表示擲到嘅數字）：
*:p(i) = \begin{cases}
   \frac{1}{6} & \text{if } i = 1, \\
   \frac{1}{6} & \text{if } i = 2, \\
   \frac{1}{6} & \text{if } i = 3, \\
   ...
 \end{cases}

後者嘅情況有更加高嘅資訊熵－後者當中有更多嘅可能性喺度，所以不確定性亦都更加大。亦都因為噉，「話俾人知掟銀仔嘅結果」所俾嘅資訊少過「話俾人知擲骰仔嘅結果」，因為喺後者情況當中，提供資訊所消除嘅資訊熵更加多。就係噉，資訊論做到將**資訊**呢個概念量化，令到資訊成為喺科學上可以研究嘅對象。

以下嘅內容係建基於概率論嘅基礎概念嘅。

## 算式

俾是但一個變數，佢會有一啲可能數值，例如「某年某月某日某刻掟某一個銀仔」嘅可能數值大致上有兩個－**公**同**字**。每個數值都會有一定嘅機會率出現，而描述每一個可能數值出現嘅機會率嘅就係所謂嘅概率質量函數（pmf）。知道咗某一件事件嘅概率質量函數之後，件事件所帶有嘅資訊熵（數學符號係 S，單位係山農）可以用以下呢條式計算：

:S = - \sum_{i} p_i \log_2 (p_i)；[1]

喺呢條式當中，p_i 係指第 i 個可能性發生嘅機會率，而 \log_2 (p_i) 係 p_i 以 2 做基數嘅對數。成條式用日常用語講嘅話如下：「考慮一件事件嘅所有可能性，將每一個可能性嘅機會率乘嗰個可能性嘅機會率以 2 做基數嘅對數，再將呢啲得出嘅數加埋嗮一齊，再將個數負向，就會得出件事件所包含嘅資訊熵」。用呢條式計嘅話，「掟一粒冇出千嘅銀仔」（即係話**公**同**字**嘅機會率都係 50%）呢件事件當中帶嘅資訊熵（S(X)）係：

:S(X) = - \left(\frac{1}{2}\log_2 \left(\frac{1}{2}\right) + \frac{1}{2}\log_2 \left(\frac{1}{2}\right)\right) = 1；

喺直覺上，呢條式係喺度量度緊件事件含有嘅不確定性。科學家之所以會揀用呢條式嚟計資訊熵，係因為喺可能嘅算式當中，得呢條符合佢哋心目中「一條計不確定性嘅算式應有嘅特性」：例如一件肯定嘅事件係理應冇資訊熵嘅－而如果其中一個可能性機會率等如「1」（即係其他可能性機會率冚唪唥等如「0」），[1] 呢條式會俾出「0」；而另一方面，喺每個可能性機會率都一樣（不確定性最大化）嗰陣，[1] 俾嘅數值會最大化。

## 概論
*資訊熵嘅單位係位元（bit）。有啲研究者會用 2 以外嘅數做上面條式個對數嘅基數嘅，不過道理都一樣，例如用 28 = 256 做基數嘅話，條式就會俾出以位元組（byte）作為單位嘅資訊熵。
*資訊熵算式嘅一個特殊情況涉及一個得兩個可能數值嘅隨機變數，例如「掟銀仔嘅結果」就屬於呢種變數。喺呢個情況下，兩個可能性嘅機率加埋實會等如 1（p_1 + p_2 = 1，當中 p_1 同 p_2 係兩個可能情況分別嘅機率），而呢件事件條資訊熵式就係所謂嘅二元熵函數。條式係噉樣嘅：

::S_{\mathrm{b}}(p) = - p \log_2 p - (1-p)\log_2 (1-p)－係將 [1] 應用落去「得兩個可能性」嘅情況嘅樣。

*想像家吓有一個資訊源，佢傳送一連串有 N 個符號嘅資訊，而每個符號都係獨立同分佈（iid）－指一個符號係乜唔會影響嗰串嘢入面第啲符號係乜，但每個符號嘅概率分佈相同，例如一連串互不相干，每個都係隨機噉揀嘅英文字母－呢串嘢嘅資訊熵係 N S_i（當中 S_i 係每一個個別符號嘅資訊熵）咁多位元；而如果呢串嘢係同分佈（每個符號概率分佈相同）但係唔獨立（一個符號係乜可以影響第啲符號係乜嘅機率）－例如係一篇用英文寫嘅文章噉，如果佢某一橛係 info 呢個詞語嘅話，噉呢橛嘅下一格好大可能係一個空位－喺呢種情況下，串嘢嘅資訊熵會細過 N S_i。
*如果有個人傳遞 1,000 位元（0 同 1）長嘅數碼訊號，而收訊號嗰個人喺訊號傳出去之前經已完全噉知道嗮每一個位元係 **1** 定 **0**，噉傳訊號嗰個人冇傳達到任何新資訊－因為收訊號嗰個人喺收到訊號前後嘅資訊熵都係「0」，所以呢串訊號嘅傳遞並冇消除任何資訊熵。但如果喺收訊號嗰個人眼中嗰 1,000 個位元每一個都係 50% 機率係 1、50% 機率係 0 嘅話，噉用 [1] 嚟計，佢透過接收呢串訊號會收到 1,000 位元嘅資訊。

## 睇埋
*電腦
*訊號
*困惑度
*決策樹學習

## 文獻

*Cover, T.M., Thomas, J.A. (2006), *Elements of Information Theory - 2nd Ed.*, Wiley-Interscience, ISBN 978-0-471-24195-9
*MacKay, D.J.C. (2003), *Information Theory, Inference and Learning Algorithms*, Cambridge University Press, ISBN 978-0-521-64298-9
*Arndt, C. (2004), *Information Measures: Information and its Description in Science and Engineering*, Springer, ISBN 978-3-540-40855-0

## 註釋

## 引用
七七九龍區大遊行

**七七九龍區大遊行**，係2019年7月7號由香港網民發起嘅一次反對逃犯條例修訂草案公眾遊行，亦係頭一次响九龍搞嘅反修例遊行，由尖沙嘴梳士巴利花園行去香港西九龍高鐵站外面。呢次遊行主辦單位宣稱有23萬人參加，警方就話高峰期有5.6萬人。

## 睇埋
* 反逃犯條例修訂運動
識玩旅行團

《**識玩旅行團**》（）係香港電視廣播有限公司製作嘅遊埠節目，總共有兩輯。

第一輯由肥媽、黃建東同簡淑兒主持，介紹佛山有咩食同有咩玩，由2019年6月30號到7月14號逢禮拜日晚22:30－23:00喺翡翠台播。

第二輯主持陣容包括江嘉敏、吳紫韻、林師傑、區永權、梁茵、陳婉衡、陳睿雯、傅嘉莉、楊潮凱、潘梓鋒、蔣家旻，介紹廣東、廣西、江西、貴州嘅短線遊，由2019年10月27號到2020年2月9號同一時段播。

## 每集內容
### 第一輯

### 第二輯

## 節目調動
*2019年11月3號：由於播《TVB發放娛樂 分享快樂 節目巡禮2020》，所以暫停播映。
*2019年12月8號：由於播特備紀念節目《創造經典 永遠懷念音樂巨匠黎小田》，所以暫停播映。
*2020年1月12號：由於播《萬千星輝頒獎典禮 2019》，所以暫停播映。

## 出面網頁
* 識玩旅行團 - 主頁 - tvb.com
* 識玩旅行團 (Sr.2) - 主頁 - tvb.com

## 電視節目變遷
盧海鷹

**盧海鷹**（，）係香港男演員，演過電影、電視劇同舞台劇，亦做過電影副導演、製片同場記。而家係特約演員，周不時拍無綫劇集。比較出名嘅演出包括電影《少林足球》扑周星馳個頭嘅流氓、無綫劇集《白色強人》嘅精神病人徐子高同埋無綫處境劇《開心速遞》嘅酒吧職員Tequila。

## 演出

### 電影

### 電視劇（[[無綫電視]]）

### 電視劇（[[亞洲電視]]）

### 電視劇（[[ViuTV]]）

### 電視劇（[[香港電視網絡]]）

### 網劇

## 攷

## 出面網頁
*
李偉霆

**李偉霆**（，）係香港邵氏兄弟同無綫電視前藝人。2019年加入無綫電視，主持節目《港生活·港享受》。

## 出面網頁
* 
* 

類:無綫電視男藝員
偉霆
威爾遜質數

若且唯若質數p係**威爾遜質數**：

: (p-1)! \equiv -1 \pmod{p^2}。

即係 (p-1)!+1 可以畀p^2 整除，邇樣嘢同證明每個質數 p 都整除到 (p-1)!+1 嘅有關。

依家所知嘅威爾遜質數淨係得5、13同563（），如果重有其他邇類質數，必定大過5\times10^8。

類:質數
孤獨數

喺數論，**孤獨數**係指冇「朋友」嘅正整數。如果有兩個正整數可以滿足σ(*m*)/m = σ(*n*)/*n*呢條式，其中σ(n)係一個除數函數，咁就叫佢哋做朋友，而呢二個整數互為友誼數。

例如(1+2+4+5+8+10+16+20+40+80)/80 = (1+2+4+5+8+10+20+25+40+50+100+200)/200 = 93/40，因此80和200都唔係孤獨數。

所有滿足到( *n*,σ(*n*) ) = 1嘅*n*都係孤獨數，因此所有質數嘅次方都係孤獨數。而*n*、σ(*n*)非互質嘅孤獨數有18、45、48、……、()。10、14、15、20等數未能證明佢係唔係孤獨數。
阿拉伯膠

**阿拉伯膠**（ 或者 ）係一種軟膠類原材料，喺金合歡屬嘅樹膠度提煉出嚟嘅。阿拉伯膠係食得嘅。

阿拉伯膠嘅主要用途包括整嘢食（例如糖），同埋做藝術品嘅原料。

呢款物料叫做阿拉伯膠，係因為出呢種膠嘅樹嘅原產地係阿拉伯地區。不過，而家大部份嘅阿拉伯膠其實係喺非洲種嘅樹度攞出嚟嘅。
十二門徒石

**十二門徒石**（），又譯**十二使徒岩**，係澳洲維多利亞州嘅一個海邊自然風景，大洋路景點嘅一部分。

十二門徒石嘅出現，係海邊嘅石灰岩俾海水同風不斷沖蝕嘅結果。弱嘅石沖走咗，淨返一碌強嘅石繼續企喺度，好似一個人企喺海邊噉。十二門徒石嘅數量會隨住啲石沖蝕到冧低而減少，又會因為新嘅門徒石出現而增多。而家嘅十二門徒石有八舊。

## 連出去
* 澳洲政府十二門徒石官網
湯瑪斯·潘恩

**湯瑪斯·潘恩**（**Thomas Paine**，）係18世紀英格蘭一個哲學家，出名在寫咗《理性時代》（The Age of Reason）呢本書，為理神論定立咗根基。

## 註

## 出面網頁

類:英格蘭哲學家
佐治·巴倫錢

**佐治·巴倫錢**（**George Balanchine**，）係美國一個好出名嘅芭蕾舞蹈員同編舞師。
練功扶手

**練功扶手**（參見，，近似），又或者叫**練功扶把**，係芭蕾舞上一種常用嘅練習用架生。一碌練功扶手會係一碌打橫嘅長條。喺用練功扶手嗰陣，一個練習芭蕾舞嘅人會一隻手掹住條扶手，再一路慢慢噉做出佢想練嘅舞步。噉樣做嘅用意在於，芭蕾舞當中有好多舞步都要求極強嘅平衡力（例子可以睇吓阿拉伯斯卡），通常啲學生一開始嗰陣都唔夠平衡力獨力做出一個舞步，所以個老師就搵條扶手，俾佢哋試吓喺有嘢扶住嘅情況下做出個舞步先，等佢哋做到有咁上下熟先試吓要佢哋唔靠扶手做出個舞步。

無論初階定高階，一堂芭蕾舞堂通常都係以喺練功扶手側邊做嘅運動開始嘅。個老師會首先要啲學生喺掹住條扶手嘅情況下練習嗰堂要學同練嘅舞步，等到佢哋曉正確噉做出個舞步，個老師好多時就會攞走條扶手，要啲學生唔扶住任何嘢做出啱啱學咗嘅舞步。除咗噉，好多時專業嘅芭蕾舞蹈員都會用練功扶手做熱身或者用嚟微調自己啲技巧。

## 製作

一條練功扶手嘅設計視乎條扶手係要可攜式定係固定式：一條固定式嘅扶手要有一條打橫嘅長條，鑲喺一埲牆上；而一條可攜式嘅練功扶手就要有一條打橫嘅長條，兩端分別噉鑲喺兩條腳上面，等用嘅人可以搬條扶手。而無論固定式定可攜式都好，有啲練功扶手會有多過一條打橫、唔同高度、互相平行嘅長條，方便唔同身高嘅人一齊用。喺材料上，練功扶手可以用木、金屬或者塑膠整嘅都有。

## 常見練習

以下呢啲芭蕾舞技巧係最常會喺練功扶手側邊練嘅：
*芭蕾舞腳位
*Relevé
*Pliés
*Tendu
*Détourné
*Retiré
*Frappé
*Petits dégagé
*Ronds de jambes
*Développé
*Enveloppé
*Passé
*Fondu
*Battements jetés
*Petits et grands battements

## 睇埋
*芭蕾舞詞彙表
*芭蕾舞
*舞蹈室

## 參考
*Gordon, Suzanne (1984). *Off Balance: The Real World of Ballet*. McGraw-Hill.

## 引述
哈利寶

**哈利寶**（）係一間德國零食生產商，出名整熊仔糖。哈利寶公司總部喺德國波恩。

## 歷史
哈利寶嘅創辦人係喺波恩學做整糖師傅出身嘅，慢慢由學徒做到公司合夥人。1920年，佢決定單飛，用佢嘅名同開舖地方嘅字頭做公司個名：**Ha**ns **Ri**egel, **Bo**nn 合併成 Haribo。1922年，哈利寶糖廠發明咗熊仔糖。

第二次世界大戰期間，哈利寶嘅生意少咗好多，因為打仗導致原材料短缺。打仗嗰陣，哈利寶公司有用過強迫勞工，佢哋幾廿年後認咗，並且出錢畀二戰強迫勞工補償基金。1945年，創辦人漢斯列高過身，嗰時德國仲未打完仗。佢兩個仔小漢斯（德文：Hans Riegel junior）同埋保羅（德文：Paul Riegel）接手哈利寶公司嘅生意。

打完仗之後，哈利寶嘅生意返返嚟，做到風生水起。去到廿一世紀初，哈利寶做咗全歐洲最大嘅糖果生產商。

創辦人個仔小漢斯列高喺2013年過身，佢嘅遺產捐咗畀漢斯列高基金會做慈善用途。

## 熊仔糖
「金啤」（）熊仔糖係哈利寶最出名嘅產品。熊仔糖係哈利寶糖廠喺1922年發明嘅嘢食，所以唔少人會將「熊仔糖」或者「德國軟糖」等同「哈利寶金啤熊仔糖」。

金啤熊仔糖有六款，每款唔同色唔同味：

## 宣傳

哈利寶宣傳口號「*Haribo macht Kinder froh – und Erwachsene ebenso*」（哈利寶令小朋友開心，大人都係）好出名，世界上唔少人都識。口號本來得一句「*Haribo macht Kinder froh*」，喺1935年寫成，後來喺1962年加埋下半句。

哈利寶公司會喺世界各地市場用各自嘅語言重新創造過個口號，例如英文就變咗「*Kids and grown-ups love it so – the happy world of Haribo*」（細路同大人都鍾意，哈利寶開心世界），保留「細路」、「大人」、「哈利寶」、同「開心」嘅概念，但係語序唔同晒，因為要喺兩種語文都押韻，係創譯嘅好例子。。

哈利寶公司亦鍾意喺各種交通公具度賣廣告，例如飛機機身廣告、賽車車身廣告噉。

## 參考

## 出面網頁

* 哈利寶 Haribo 官方網站
* 
* 哈利寶 Haribo 香港官方
*
創譯

**創譯**（）係翻譯同埋市場營銷行業用到嘅一個技巧。創譯即係「創作」同「翻譯」嘅合併，目的係將一段訊息用另一種語文同文化再創造返出嚟，嚟達到相同嘅效果。

唔少跨國公司都會用到創譯嘅技巧，因為佢哋要喺唔同地區賣同一款產品。佢哋會先諗好一啲產品名同埋宣傳口號，之後叫唔同語文嘅翻譯幫佢哋將啲口號創譯做目標語文。

## 辭源
英文「transcreation」係「translate」（翻譯）同「create」（創作）嘅合體。「創譯」顧名思義亦係「創作」同「翻譯」嘅合體，係英文「transcreation」轉化做中文嘅結果。

## 創譯同翻譯
翻譯係一個將一件作品由一種語文轉做另一種語文嘅過程。一般嚟講，翻譯嘅目的係幫某一個語言文化嘅人去睇明一篇喺另一種語文生成嘅作品。視乎翻譯嘅目的，翻譯嘅風格同技術可以嚴謹到逐字逐句噉對譯，亦可以寬鬆到以段落為單位去將原文意思傳達畀目標語文嘅新讀者。

創譯比寬鬆嘅翻譯再進取多一步。創譯嘅目的唔係幫讀者理解原文嘅意思，而係喺目標文化裡面重新創作過件作品嚟達到同原作相同嘅效果，所以實際上嘅內容同原作嘅關係會更加鬆，而創譯作品對目標文化嘅敏銳度亦要高過翻譯。亦因為噉，所以創譯一般都只會俾翻譯師將外語作品創譯成自己母語，而盡量避免由自己母語譯做外語。

創譯係本地化嘅一種延伸，但同本地化唔同。本地化嘅目的係將產品嘅內容用另一種語言表達返出嚟，好似將軟件嘅介面由一種語文譯做另一種語文，同時轉換埋曆法、文化元素噉，本地化之後嘅作品要忠於原著嘅每一個部分。而創譯呢，就要跳出原著嘅框框嚟達到同原著相同嘅目的。一般嚟講，產品內容要本地化，但係宣傳攻略就應該創譯。

## 技巧
創譯嘅目的係拎住原著嘅目的，喺另一種文化度表現返出嚟。由於創譯嘅過程又有「翻譯」又有「創作」，所以創譯嘅出發點唔只要有件原著，仲要知道創譯嘅目的，同埋要定義創譯作品點先算成功。例如要創譯一句廣告口號，就要諗定目的喺某個地區向某個年齡層嘅人推銷一種產品，有幾多人睇個廣告、幾多人落單買嘢就算成功。

創譯嘅技術重點係要搞啱個「感覺」。好嘅創譯作品，可以喺目標文化度帶出同原著喺原生文化一樣嘅感覺。要搞得掂個感覺，創譯者就要好清楚瞭解目標文化嘅規矩、禮節、創作風格等等。所以，創譯嘅時候，要盡可能請母語係目標語文而唔係原著語文嘅翻譯師。翻譯師喺創譯嘅時候要諗到目標語文有啲咩笑點，有啲咩文化禁忌，有啲咩時人時事要留意。

創譯除咗翻譯之外，仲包含埋廣告、營銷嘅技能，所以創譯嘅人力成本通常高過翻譯。

## 用途
用創譯技巧嚟做市場營銷嘅，一般係跨國公司。佢嘅會用創譯嚟統籌喺唔同文化賣同一系列產品嘅策略，噉一間大公司嘅總部高層就唔使喺每個地區用唔同方法賣唔同嘅嘢，可以中央管理。

有時唔同地區嘅法律、標準同行規，亦令到跨國公司需要用到創譯，因為啱一個地區嘅產品描述或者廣告去到另一個地區可能犯法，例如金融產品相關嘅廣告。又或者係宗教原因，令到一個廣告需要改頭換面去迎合目標文化。

## 示例
哈利寶（Haribo）熊仔糖嘅廣告口號係創譯嘅好例子。口號德文原文係「*Haribo macht Kinder froh – und Erwachsene ebenso*」（哈利寶令小朋友開心，大人都係），譯做英文就變咗「*Kids and grown-ups love it so – the happy world of Haribo*」（細路同大人都鍾意，哈利寶開心世界），保留「細路」、「大人」、「哈利寶」、同「開心」嘅概念，但係語序唔同晒，因為要喺兩種語文都押韻。

好嘅創譯有時要大膽保留原文，索性唔翻譯。例如麥當勞嘅《I'm lovin' it》口號，翻譯嘅難度相當高，因為唔可以踩到其他文化嘅禁忌。喺母語唔係英文但英文程度普遍高嘅地區，佢哋會索性沿用英文口號。

## 參考
周漢寧

**周漢寧**（，）係香港男演員，中學讀聖士提反書院；喺香港演藝學院（榮譽）學士畢業，主修表演。2019年喺ViuTV電視劇《教束》入面做男主角之一
。

## 演出
### 電視劇

### 電視節目（ViuTV）
*2021年：《夕陽新丁》主持
*2024年：《我想身體健康》第32集嘉賓
*2024年：《腦霧研究所》第8集嘉賓

### 電影
*2022年：《深宵閃避球》 飾 不良少年（客串）
*2022年：《心裏美》 飾 曾志杰
*2023年：《燈火闌珊》 飾 Leo
*2023年：《全個世界都有電話》 飾 駭客
*2023年：《白日之下》 飾 院友明仔
*2023年：《年少日記》 飾 Vincent（蛋糕）
*2023年：《爆裂點》 飾 魚蛋
*2024年：《不是你不愛你》 飾 樂仔
*2024年：《填詞L》 飾 William
*2024年：《久別重逢》 飾 少年細炳
*未上畫：《電競女孩》

### 微電影
*2020年：《霓虹黯色》
*2022年：《慢有癮力》

### MUSIC VIDEO
*RubberBand《First Date》
*馬天佑《鹿角少年》
*林家謙《邊一個發明了ENCORE》
*李克勤《弦續》

### 舞台劇
*2018年：《復仇變奏曲》
*2019年：《陪着你走》
*2019年：《但願人長久》

## 參考

*
*

## 出面網頁
*
Prima ballerina assoluta

，用漢字可以譯做**絕對一級女芭蕾舞蹈員**，係芭蕾舞界一個好少見嘅頭銜，一般都淨係會封俾受人公認係絕對最頂尖嘅女芭蕾舞蹈員。

截至 2019 年為止，芭蕾舞史上得嗰 13 個舞蹈員成功攞到呢個榮譽。

## 攷
康瑟琪

**康瑟琪**（，），藝名**瑟琪**（，），係南韓女歌手，SM娛樂旗下女團Red Velvet嘅主舞、領唱。

## 片目
### 主持
* 2017 - Idol Drama Operation Team
* 2018 - Law of the Jungle in Mexico
* 2018 - Cool Kids

### 電影
* 2015 - *SMTown: The Stage*

### 電視劇
* 2016 - *[[Descendants of the Sun]]*

### 音樂劇
* 2014 - *School Oz*

## 註

## 參考

## 出面網頁
金珍妮

**金珍妮**（*Jennie Kim*，，）係南韓女歌星，組合BLACKPINK成員之一。

## 唱片
* 2018 - Solo
## 片目
* *Village Survival, the Eight* (2018)
## 參
佔領立法會

**佔領立法會**係指2019年7月1號香港立法會綜合大樓畀一班反修例運動嘅激進示威者攻佔嘅事件。

事件導致立法會綜合大樓受嚴重破壞，預計需要用3個月時間復修，期間冇得開會，去到10月中先至開番會。

## 經過
示威者早喺7月1號凌晨已經集結喺立法會綜合大樓嗰頭，本嚟諗住去灣仔金紫荊廣場喺香港特區成立紀念日升旗儀式抗議，但喺警方嚴密佈防下，最後都唔成功。

當日中午之後，幾十位示威者將目標轉去立法會綜合大樓，開始用鐵籠車撞爛門口落地玻璃，不過因為有防暴警察駐守大樓入面，示威者未有進入大樓。但係到約莫夜晚9點，警方突然撒退，幾十位示威者就趁住呢個機會衝入大樓，週圍塗鴉同大肆破壞，包括損毀歷屆立法會主席畫像，不過大樓入面嘅文物同圖書就未有被破壞。警方喺約莫10點半表示會短時間清場，示威者陸逐撤退，但有4位示威者堅持留守，最後都喺12點前畀其他示威者抬走。凌晨12點後，警方正式開始清場，嗰陣示威者已經走曬。

## 影響
*香港政府嚴厲譴責暴力衝擊行為，並無回應示威者嘅訴求。
*立法會綜合大樓預計需要用3個月時間復修，耗資幾千萬港紙。
*立法會2018-2019年度會期淨低嘅會都無得再開，財委會幾十項積壓議案都要10月打後先至有得審議。
*嗰日晏晝示威者衝擊緊立法會綜合大樓嗰陣，警方向七一遊行搞手民間人權陣線提議將遊行終點提前到灣仔修頓球場，但係民陣唔同意，最後自行決定將終點改去中環遮打花園。不過有啲遊行人士仍然去原定終點添馬公園聲援嗰頭嘅示威者。

## 參考

## 睇埋
* 太陽花學運（2014年示威者佔領中華民國立法院）
* 2021年美國國會大廈衝突（2021年示威者武力攻入美國國會大廈）
途易集團

**途易集團**（）係一間英國、德國合資嘅旅遊公司。途易係全世界最大嘅旅行社，有自己嘅航空公司。

「TUI」呢個名係公司英文舊名  嘅縮寫。AG係德文「股份有限公司」嘅縮寫。

## 出面網頁
* 中文主頁
盈麗·西尊蓬

**盈麗·西尊蓬**（，）係泰國女歌星、影星，喺武里喃府出世。

## 唱片
* Khor Jai Thuer Leak Ber Thoo (ขอใจเธอแลกเบอร์โทร)
* Ying Lan La (หญิงลั้ลลา)
* Yoo Yen Pen Soad (อยู่เย็นเป็นโสด)
* Roae Sai Khon Soad (รอสายคนโสด)
* Chee Wit Dee Dee (ชีวิตดี๊ดี)
* Tee Rak Ruea Thee Phak (ที่รักหรือที่พัก)

## 參考
配水庫

**配水庫**（）係種水塘，用嚟儲住處理咗嘅自來水，起喺近住需要供水嘅地方。
長沙灣工廠大廈

**長沙灣工廠大廈**（）係香港頭一批徙置工廠大廈，喺長沙灣道同埋東京街交界，1960年到1965年間起好，1973年開始由香港房屋委員會管理，2006年拆咗。部分原址做咗元州邨一部份，剩低嘅就起咗中華基督教會協和小學（長沙灣）同埋聖公會聖多馬小學。
好日子

《**好日子**》（）係香港無綫電視製作嘅時裝電視劇，由黃智賢、陳煒同張達倫領銜主演，並由黃淑儀、李國麟、車婉婉、翟威廉、朱敏瀚、簡淑兒同余思霆聯合主演。佢係潘嘉德最後一部監製作品。

劇集用一個圍村入面三十年前一單強姦案做背景。

## 出面網頁
*好日子 - tvb.com
臺南市私立瀛海高級中學

**私立瀛海高級中學**係中華民國臺南市一間私立高級中學，喺1959年成立。

類:臺南學校‎
類:安南區
臺南市私立港明高級中學

**臺南市私立港明高級中學**（，KMSH），校名取自「人生的港岸，前途的明燈」，喺臺灣臺南市西港區，喺1962年創校。

類:臺南學校‎
類:西港區
籃球場

**籃球場**，打籃球嘅場。一般籃球場為平地硬地，成長方形，兩條短邊中間，裝咗籃球架，架上有籃板，板上裝球籃。地上畫線定為場內，中間線定雙方半場。戶內場地會以木做地板，戶外就石屎或者蠟青。

籃球場嘅大細，以及劃線，都隨年月而改變。現時至新場地規定，出自二〇一〇年。再上一次改，已經係一九八四年，當時加入三分線。至於沿用多年嘅梯形罰球區，二〇一〇年新例，亦改做長方形。

有啲籃球場只有半場，就另一種玩法。

英文稱之為**basketball court**。
微縮模型戰棋

**微縮模型戰棋**係一大類嘅遊戲，特色係用微型模型代表各種部隊，並且模擬打仗嘅。通常嘅玩法係，玩家搵一拃微型模型返嚟，將微型模型以特定嘅陣式擺喺模擬戰場嘅表面上，以某啲方式決定邊個行先邊個行後，仲有係點樣攻擊以及擊破對方嘅部隊等。

## 嗌法
微縮模型戰棋個英文名係，呢個名就噉字面解，可以理解為**微模型打仗遊戲**噉嘅意思。

## 特色

微縮模型戰棋嘅一大特色係結合咗玩遊戲同砌模型呢兩個嗜好：好多時，微縮模型戰棋用嚟代表戰場嘅表面都整得好細緻，令玩家可以睇到晒戰場上嘅一草一木，而且呢啲表面同埋玩遊戲用嘅模型好多時可以由玩家嚟親手砌。有啲微縮模型戰棋，好似係出名嘅戰鎚 40000 噉，就會出一啲好靚好有型嘅模型俾玩家用嚟玩隻遊戲。





規則上，大多數微縮模型戰棋都係回合制嘅，但係亦有例外。

多數微縮模型戰棋都要玩家用軟尺留意住啲部隊之間嘅距離，因為呢類遊戲係想真實噉模擬打仗，所以規則上實會重視距離同位置等嘅變數，例如可能規則指明，某個部隊手上武器嘅射程係幾多，唔能夠攻擊距離遠得滯嘅敵軍部隊。

喺多數嘅微縮模型戰棋打仗遊戲之中，模型嘅形狀只係有美術作用，但都有部份嘅微縮模型戰棋規則上會在意啲模型嘅形狀。

## 簡史
呢種遊戲源自於古代軍隊模擬打仗，例如古時嘅將軍同參謀成日都會將一啲棋或者模型等嘅嘢擺喺一個模擬戰場嘅表面上，用嚟思考同解釋場仗要用嘅策略－慢慢就演變成今日嘅微縮模型戰棋。

## 睇埋
*桌上 RPG
*集換式咭牌遊戲

## 引咗
周國賢

**周國賢**（，）係香港男唱作人，亦有參與影視演出。

## 演出
### 電影

* 2006：《半醉人間》飾 **Paul**

*2018：《愛比死更冷》飾 林奇偉
*2021年：《一秒拳王》飾 周天仁
*2021年：《熱唱吧》飾 張智仁

### 電視劇（ViuTV）
*2016年：《三一如三》 飾 許家樂
*2019年：《Reboot》 飾 周末
*2022年：《繩角》 飾 黑目齋（第15集）
*2023年：《和解在後》 飾 周天仁（第8集）
*2024年：《無人之境》 飾 巫立賢（阿巫）

### 電視劇（Fox）
*2019年：《心冤》 飾 黑龍

### 節目主持（ViuTV）
*2016年：《唱出香港》

### 節目演出（ViuTV）
*2020年：《Talk星Day》第6集嘉賓
*2021年：《歌手·門》（第二輯）第5-6集嘉賓
*2022年：《爆谷一周》第17集嘉賓
*2022年：《粉絲福利署》第11集嘉賓
*2023年：《爆谷一周》（第二輯）第9集嘉賓

## 出面網頁

類:香港唱作人
夏韶聲

**夏韶聲**（，），原名**吳志坤**，係香港搖滾男歌手，亦有參與影視演出。
夏韶聲響香港出世，鄉下喺廣西桂林.

## 演出
### 電視劇（ViuTV）
*2016年：《前度》 飾 明哥
*2019年：《Reboot》 飾 陳可風
*2020年：《地產仔》 飾 Uncle雷
*2025年：《存酒人》 飾 標叔

### 電視劇（TVB）
*1993年：《開心華之里》 飾 朱志華
*1995年：《刑事偵緝檔案》 飾 喬楚
*1998年：《鹿鼎記》飾 陳近南

### 電視節目（ViuTV）
*2021年：《甜爺爺》參賽者
白色強人

《**白色強人**》（）係香港電視廣播有限公司2019年嘅時裝電視劇，由郭晉安、馬國明、唐詩詠、李佳芯同張曦雯領銜主演，並由何廣沛、馮盈盈、姜大衞、蔣志光同朱智賢聯合演出，監製羅永賢。劇集用醫療改革做題材。呢套劇喺《萬千星輝頒獎典禮2019》「最佳劇集」，而男主角之一嘅馬國明憑唐明呢個角色拎到「最佳男主角」，成為視帝。呢套劇喺2020年11月拍續集《白色強人II》。

## 角色表
### 明成北醫院
#### 管理層

#### 神經外科

#### 心胸肺外科

#### 急症室

### TNN電視台（Television Network News）

## 出面網頁
*白色強人 - tvb.com
十二傳說

《**十二傳說**》（）係香港電視廣播有限公司製作嘅時裝電視劇，由蕭正楠、林夏薇同張頴康領銜主演，並由劉佩玥、林子善、歐瑞偉、蔣家旻、林秀怡同劉江聯合主演，監製黃偉聲。劇集改編香港11單都市傳說。

呢套劇開拍嗰陣被指條橋同ViuTV劇集《詭探》差唔多，一樣都係改編香港嘅都市傳說。另外，呢套劇本嚟諗住係每集2個鐘，總共12集，更一度排定喺2018年8月12號開始逢禮拜日晚播，後尾因為改播外購劇《延禧攻略》而臨時被抽起。最後呢套劇延後差唔多一年到2019年7月15號開始逢禮拜一到五晚播，重新剪輯成25集1個鐘版本，比原版多咗約1個鐘。

## 出面網頁
*十二傳說 - tvb.com
潘杰玲

**潘杰玲**（，前英文名**Kawaii**、**Kitty**、**Queenie** ，），藝名**Kitling**，係香港女演員同YouTuber，之前喺一個叫「MiHK」嘅YouTube頻道做幕前工作，亦有開設自己嘅YouTube頻道「Kitling_💜katrina 」

## 簡歷
潘杰玲曾就讀中華基督教青年會小學同中華基督教青年會中學。在學期間活躍於舞台同音樂劇表演。佢喺香港浸會大學電影系畢業，主修表演。

佢第四任男朋友係香港YouTuber劉朝健。

佢第五任男朋友係香港歌手徐浩生（Byejack）。

現任男朋友係香港歌手江學鏞（ProdiG）。

## 演出
### 電視劇（ViuTV）
*2016年：《三一如三》飾演 小師弟（第7集）
*2016年：《前度》 飾演 戲院情侶（第10集）
*2018年：《身後事務所》 飾演 阿欣（第13集）
*2018年：《假若愛有期限》 飾演 子晴朋友（第7至8集）
*2023年：《心靈師》 飾演 Kitling（第18集）

### 電視節目（ViuTV）
*2021年：《YOLO的練習曲》演出

### 網絡劇
*2019年：《性敢中環》飾 MCM女同事

## 參考

## 出面網頁
	
*
西里彭·安派蓬

**西里彭·安派蓬**（*Siriporn Ampaipong*，，）係泰國女歌星。

## 唱片
* Parinya Jai (ปริญญาใจ)
* Soo Puea Nong Dai Mai (สู้เพื่อน้องได้ไหม)
* Raeng Jai Rai Wan (แรงใจรายวัน)
* Puea Mae Pae Bo Dai (เพื่อแม่แพ้บ่ได้)
* Song Khon Bon Tang Jai (สองคนบนทางใจ)
* Phae Jai Khon Dee (แพ้ใจคนดี)
* Aok Hak Pro Hak Ai (อกหักเพราะฮักอ้าย)
* Karuna Ya Pluean Jai (กรุณาอย่าเผลอใจ)
* Tua Jing Pra Jam Jai (ตัวจริงประจำใจ)
* Phoo Pae Kae Kho Ber (ผู้แพ้แค่ขอเบอร์)
* Yan Boe Me Chard Na (ย่านบ่มีชาติหน้า)
*Jaew Bong Nai Klong Com (แจ่วบ่องในกล่องคอมพ์)
* Khoe Tham Puea Ai (ขอทำเพื่ออ้าย)
* Sa Tree Mai Lek Nueng (สตรีหมายเลขหนึ่ง)
* Hua Na Kang Sao Suea Dam (หัวหน้าแก๊งสาวเสื้อดำ)
* Parinya Jep (ปริญญาเจ็บ)
* Khon Chai Kied Cha (คนใช่เกิดช้า)
* Phoo Ying Lai Mue (ผู้หญิงหลายมือ)

## 參考
不公平厭惡

**不公平厭惡**（；）係指人類厭惡不公平嘅報償嘅天性，而且就算報償不公平對佢哋有利都係噉。

舉個例說明，有行為經濟學家做過份噉嘅實驗：佢哋搵咗班人返嚟做受試者，將佢哋分做一組組，每組兩個人；兩個人當中其中一個俾研究員安排扮演老細，而另一個就扮演打工仔；做老細嗰個會用自己手上嘅錢，提議一個人工俾做打工仔嗰個；個打工仔有權揀接唔接受呢個份量嘅人工，而喺佢做咗呢個決策之後，雙方都冇權改變人工量；然後個打工仔就要選擇做唔做嘢，原則上，對個打工仔嚟講，對自己最有利嘅行動係接受咗份人工之後，乜嘢都唔做；但研究結果表明，有相當比例嘅打工仔會選擇做嘢，而且做嘢嘅量仲同老細所提議嘅人工量成正比（不過都有相當比例嘅打工仔真係揀乜都唔做）。一般認為，呢個實驗顯示咗不公平厭惡－扮演打工仔嗰啲受試者覺得受咗人錢財應該做返啲嘢先算公道。

有關不公平厭惡嘅研究喺經濟學、心理學、社會學、同人類學等多個領域上都有用。

## 實驗經濟學
喺實驗經濟學（experimental economics）上，不公平厭惡嘅現象最常用以下嘅實驗（可以睇埋博弈論）展示：
*獨裁者博弈－一個受試者揀要點樣分一份錢，其中一份佢自己攞，而另外嗰份就會俾另一個受試者，另外嗰個受試者冇權分錢；原則上，如果負責分錢個受試者完全以自己利益為先，佢會一個人擸嗮啲錢。雖然現實嘅實驗發現，呢個的確係一個常見嘅情況，但依然有相當數量嘅受試者會選擇 50:50 噉分錢。
*最後通牒博弈－同獨裁者賽局一樣咁滯，唯一分別係冇權分錢嗰個受試者有權喺分錢者提議完分法之後拒絕個分法，而如果佢拒絕，雙方都唔會得到錢。現實嘅實驗發現，冇權分錢嘅受試者通常會喺分到嘅錢少嗰陣拒絕（雖然噉做會令到佢本嚟得到錢變得唔到），即係話佢哋寧願乜嘢都冇都唔鍾意接受唔公平嘅分錢法。

## 動物研究
;例：分配馬騮嘅嘢食

有人類學家曾經用馬騮嚟做研究。佢做以下嘅實驗，將嘢食（例如寵物食嘅乾糧）交俾第一隻馬騮，跟住再分俾第二隻馬騮。實驗嘅規則如下：

*實驗者會將第二隻馬騮所分配到嘅嘢食一次又一次噉俾 10% 去第一隻馬騮嗰度，睇吓第二隻馬騮接唔接受呢個分配。
*如果第二隻馬騮拒絕接受呢個分配（例如係發爛渣），實驗者就會收返嗮啲嘢食，於是兩隻都冇得食。

實驗結果顯示，接受程度要視乎個分配比例有幾「公平」而定。喺實驗入面，第二隻馬騮傾向接受 50:50 嘅分配－呢個無論係人定動物都會接受嘅。當實驗者第一次將第二隻馬騮所分配到嘅嘢食俾咗第一隻馬騮，分配比例就會變成 60:40（第一隻佔咗 60%、第二隻佔咗 40%）呢個結果。到咗比例變成 70:30 嗰陣，第二隻馬騮已經會發爛渣拒絕接受，而最後會因為噉，導致實驗者拎走嗮佢哋手頭上嘅嘢食。呢個結果顯示，當不公平分配嘅懸殊愈大，得到細份啲嘅分配嗰一方會覺得呢個分配未能滿足佢哋嘅訴求同埋淨係有利於另外嗰方（分配量多啲嗰一方），因而會對呢場分配感到不滿。實驗仲顯示，一隻馬騮將會受到唔公平嘅獎勵嗰陣，會針對佢哋嘅嬲怒喺個搜集者嘅責任嗰度。

呢類研究仲有喺第啲動物身上做過。有研究者指出，靈長目動物似乎普遍都具有一種自我進化嘅社會同代表公平競爭嘅意識，例如打後嘅研究顯示，黑猩猩玩遊戲嘅方式同人類嘅細路仔相同，鍾意公平嘅結果，而且有研究者亦都主張，人類同猿類喺公平感等嘅方面係冇區別嘅。再後啲嘅研究仲發現，同樣具有高度社會性嘅犬科動物嘅博弈當中亦都有公平嘅基本準則。有學者指，呢種追求公平嘅傾向係一種*內在*（intrinsic）嘅傾向－動物認知研究入面嘅生物排列並冇發現「爭取公平」同絕對效用有啲乜嘢啦掕。

## 睇埋
*利他
*博弈論
*行為經濟學
*道德心理學
*扮受害人

## 攷

## 拎
*Summary of the "Monkeys like fair play" Capuchin experiment.
*"Monkeys Show Sense Of Fairness, Study Says".
*Sarah Brosnan's Emory University homepage listing her inequity research publications.
*Fehr & Schmidt's March 2005 response to Shaked's critique.
點指兵兵 (電影)

《**點指兵兵**》係香港喺1979年新浪潮電影時期嘅一部電影，由章國明導演，陳欣健策劃，王鍾、金興賢、張國強同劉詩棣領銜主演。當年上映時票房收入超過400萬港元。

主題曲《點指兵兵》由泰迪羅賓唱。

## 故事簡介
沙展陳立基（王鍾 飾）行事火爆，雖然屢破大案，但係得唔到上司周幫辦（金興賢 飾）嘅認同，不過無損兩個人嘅感情，周幫辦更同立基個仔牛仔（張家偉 飾）感情融洽。新人阿榮（張國強 飾）被編入同立基同隊，見到一班同僚相處愉快，辦事認真，決心努力學習。阿標因為視力問題考唔到警察，懷恨在心。轉為跟大哥康同阿倫聯手行劫，阿標因為怒氣將警察擊斃。立基同阿榮聯手調查，搵到線索，警方立即大舉進攻，雖然阿標走甩咗，但仍然能夠破案。周幫辦受到讚揚，但擔心阿標。牛仔俾阿標拐帶走。立基情急之下獨自到石灘救個仔，卻俾阿標槍殺。周幫辦、阿榮一班人神情憂傷，警方大為緊張。阿標跟蹤到周幫辦女友嘅商店，將周幫辦槍傷。阿榮想幫都唔到，反而俾阿標追殺。逃到大廈裏面，阿榮驚覺無路可逃，鼓起勇氣向阿標襲擊，幸運中用壘球棒將阿標擊殺。牛仔得到周幫辦照顧，阿榮本來對工作冇乜興趣，但俾周幫辦所勸繼續留任。

## 參考

## 出面網頁
* 
* 
*
經濟模型

**經濟模型**（）係經濟學上用嘅數學模型，會用（一）一柞變數同埋（二）變數之間嘅計量關係，好多時仲會有一啲結構性嘅參數，模擬所研究嘅現象。一個經濟模型通常係簡化咗嘅，淨係抽取最緊要嗰啲變數嚟集中睇，忽略啲冇咁緊要嘅變數（因為將所有變數都考慮嗮好多時都好嘥時間），並且將考慮緊嘅變數之間嘅關係用數學式表達出嚟。一個經濟模型亦都可能會考慮一啲**局外變數**（exogenous variable），而局外變數嘅變化可以點樣影響局內嘅變數好多時對研究者嚟講有興趣嘅嘢。

## 概論

### 學術功能
經濟模型大致上有兩個功能：用嚟將由數據所睇到嘅關係簡單化同抽象化，仲有係喺計量經濟學上用嚟揀選要用乜嘢數據。
*簡單化係一個重要嘅功能，因為經濟學研究嘅係一啲複雜嘅現象，要研究嗮所有嘅變數好多時根本唔可行。例如喺研究消費行為嗰陣，一個消費者買幾多嘢可以受好多因素影響，一件貨品嘅價格同質素、消費者嘅收入、資訊流通、甚至乎天氣都有可能影響到消費者會買幾多嘢，而經濟學家為咗簡單起見，好多時會淨係揀啲對消費者行為最有影響力嗰幾個變數（例：價格、收入、同資訊），用數學式表達呢幾個變數之間嘅關係。因為呢個模型係簡化咗嘅，佢唔會做到完美嘅預測，但因為呢幾個變數零舍重要，所以個模型會做到－相對於一個淨係考慮天氣嘅模型－相當準嘅預測得嚟，又唔會太嘥時間－一個考慮嗮所有變數嘅模型可能複雜得滯，喺實際應用上根本冇用。
*揀選要用乜嘢數據都係一個重要嘅功能。喺做研究嗰時，一個經濟學家要諗應該搜集乜嘢數據，而前人整落嘅理論模型會話俾佢聽有啲乜嘢變數比較重要，對佢揀選搜集數據嘅策略起到引導性嘅作用。

### 第啲用途
除咗呢啲學術上嘅用途之外，經濟模型仲可以用嚟：
*預測現實世界嘅經濟現象（「如果呢個變數係呢個數值，噉其他嗰幾個變數通常會喺呢個呢個數值...」）；
*幫手作出有關經濟政策嘅建議（「我哋想呢個變數變成呢個數值，所以要操作另一個變數...」）；
*幫手為提出嘅經濟政策作出辯護（「根據呢個廣受認同嘅經濟模型，如果想呢個變數變成呢個值，就要作出好似我哋個政策所提出嘅操作，所以我哋個政策係掂嘅...」）。

### 建立過程
建立一個經濟模型嘅過程大致上如下：
#思考要用嘅變數；
#用數學式表達變數之間嘅關係；
#睇吓個模型有幾準：去搜集啲數據返嚟，睇吓數據顯示啲變數之間嘅關係（有關要點樣檢驗呢啲關係，詳情可以睇例如統計學）係咪真係好似個模型所預測嘅噉。準確度對於一個經濟模型嚟講好重要，因為經濟模型嘅主要作用係模擬同預測現實世界嘅現實。
#如果個模型喺準確度方面唔達標，就返去步驟 1 做過，直至達標為止。

## 分類
經濟模型可以按照某啲特性分類：
***計量模型**（quantitative model）：指會對研究嘅變數作出數值性嘅預測嘅模型，仲有得細分做
****隨機性**（stochastic）或者**非隨機性**（non-stochastic）：前者會考慮一啲帶有隨機性喺入面嘅模型，呢啲模型嘅數學式會包含機會率（例：「如果呢個變數數值係 x_1，噉另外嗰個變數數值有 50% 機會係 y_1，25% 機會係 y_2...」）；而後者指一啲冇任何隨機性喺入面嘅模型；現代嘅計量經濟學模型多數都屬於前者，因為經濟學所研究嘅係複雜現象，喺現實應用上經濟模型實會做一定程度嘅簡化，即係話用親經濟模型，梗會需忽略啲冇咁重要嘅變數，所以個結果實係個目標變數嘅實際數值同個模型所預期嘅有些少出入（但出入唔大，所以個模型依然有用）。
***計質模型**（qualitative model）：呢種模型唔會做數值上嘅預測，衹係會對唔同變數之間嘅關係（例如係成正比定反比）作出預測。呢種模型喺經濟學上好少可會用。

## 例子
以下係一個模擬一間企業嘅利潤嘅經濟模型：

:\pi(x,t) = x p(x) - C(x) - t x \quad

當中 \pi(x,t) 係指利潤，x 係間企業供應貨品服務嘅率，p(x) 係指喺 x 之下啲貨品服務嘅價格，C(x) 係指以 x 呢個率供應貨品服務嘅成本，而 t 就係每賣一件貨品服務要交嘅稅。如果間企業想令自己利潤最大化，噉 x 嘅理想數值可以用以下嘅方式計出：

: \frac{\partial \pi(x,t)}{\partial x} =\frac{\partial (x p(x) - C(x))}{\partial x} -t= 0 ；喺 \pi(x,t) 最大化嘅情況下，呢條式會成立（詳情可以睇微積分）。

因為 t 同 C(x) 等嘅已知數值，所以用呢啲式可以計出 x 嘅理想數值。

## 睇埋
*供應同需求
*博弈論
*虛擬經濟
*虛擬城市
*複雜系統

## 參考

*Baumol, William & Blinder, Alan (1982), *Economics: Principles and Policy* (2nd ed.), New York: Harcourt Brace Jovanovich, ISBN 0-15-518839-9.
*Caldwell, Bruce (1994), *Beyond Positivism: Economic Methodology in the Twentieth Century* (Revised ed.), New York: Routledge, ISBN 0-415-10911-6.
*Holcombe, R. (1989), *Economic Models and Methodology*, New York: Greenwood Press, ISBN 0-313-26679-4. Defines model by analogy with maps, an idea borrowed from Baumol and Blinder. Discusses deduction within models, and logical derivation of one model from another. Chapter 9 compares the neoclassical school and the Austrian School, in particular in relation to falsifiability.


## 引述
七一四沙田區大遊行

**七一四沙田區大遊行**，係2019年7月14號由香港沙田區地區人士交託社區組織「沙田一隅」發起嘅一次反對逃犯條例修訂草案公眾遊行，亦係頭一次响新界搞嘅反修例遊行，由大圍翠田街足球場行去沙田站公共運輸交匯處。呢次遊行係重申要求政府落實「五大訴求」。主辦單位宣稱有11.5萬人參加，警方就話高峰期有2.8萬人。

## 睇埋
* 反逃犯條例修訂運動
10-20 系統

**10-20 系統**（；英文：**10-20 system**），又有叫**國際 10-20 系統**（**international 10-20 system**）係國際間喺做腦電圖研究嗰陣標示頭殼上嘅位置嘅一套標準。好似係腦電圖等嘅神經科學研究方法，好多時涉及研究者將電極等嘅架生黐落去受試者嘅頭皮表面，量度啲受試者嘅腦部活動，並且睇吓呢啲活動會受乜嘢因素（年紀、夠唔夠瞓、食咗乜嘢藥等等）影響。喺做完研究之後，神經科學家要用論文等嘅形式發表自己嘅結果，所以就諗咗套方法，幫個頭嘅表面嘅唔同位置改名，而啲名有法則（所以容易記），等佢哋喺作學術討論嗰陣方便溝通。

「10-20 系統」呢個名係有意思嘅：喺實際應用上，個個人嘅頭殼形狀都有少少唔同，而做腦電圖研究嘅一般做法係，個研究者會攞個受試者嘅鼻根點（nasion；鼻樑對上，兩隻眼中間嘅凹陷位）同枕骨隆突（inion；頭殼最後面，有少少凸起嗰個位）呢兩點，仲有係受試者嘅左耳耳屏（tragus）同右耳耳屏，跟住再按照呢啲點之間嘅距離嘅百分比決定個受試者嘅頭殼邊點打邊點，例如「Cz」係最中間嗰點，定義上，Cz 同左耳之間嘅距離等於 Cz 同右耳之間嘅距離（由右耳開始，「Cz-右耳」距離係「左耳-右耳」距離嘅 50%），而 Cz-鼻根點距離同 Cz-枕骨隆突距離都係同一道理；喺呢個系統下，相鄰電極之間嘅距離實會等如「鼻根點-枕骨隆突距離」或者「雙耳耳屏距離」嘅 10% 或者 20%－所以就叫「10-20 系統」。

## 命名法則
喺 10-20 系統之下嘅每一個名都由兩個字組成，頭一個會係一個拉丁字母，後面嗰個會係「z」或者一個數字。前面嗰個字表達咗嗰個位置下嘅係邊一個腦區－
*pre-frontal（Fp）、
*frontal（F）、
*temporal（T）、
*parietal（P）、
*occipital（O）、同埋
*中央（central，C）－詳情可以睇腦葉。

跟尾個數字表達咗個位置喺左定右，同埋離（由鼻根點去枕骨隆突嘅）中心線幾遠：「z」表示個位喺正中心線上，雙數表示喺右邊，而單數就表示喺左邊，數字愈大表示遠中心線愈遠；例：喺 10-20 系統當中，「Pz」呢個位喺頂葉（parietal lobe，主管感官訊息嘅綜合處理等功能嗰塊腦葉）對上，而且喺正中心線上面；而「T5」就係一個喺顳葉（temporal lobe；主管聽覺方面嘅訊息）對上、個頭殼左半邊嘅位置（而且離中心線比較遠）。

## 睇埋
*腦電圖

## 參考
*Jasper, Herbert H. (May 1958). "Report of the committee on methods of clinical examination in electroencephalography". *Electroencephalography and Clinical Neurophysiology*. 10 (2): 370–375. doi:10.1016/0013-4694(58)90053-1.
*G.E. Chatrian, E. Lettich, and P.L. Nelson. Ten percent electrode system for topographic studies of spontaneous and evoked EEG activity. *Am J EEG Technol*, 25:83-92, 1985.
*"American Electroencephalographic Society Guidelines for Standard Electrode Position Nomenclature". *Journal of Clinical Neurophysiology*. 8 (2): 200–202. April 1991. doi:10.1097/00004691-199104000-00007. PMID 2050819.
*"Guideline Thirteen". *Journal of Clinical Neurophysiology*. 11 (1): 111–113. January 1994. doi:10.1097/00004691-199401000-00014. PMID 8195414.
*Nuwer, Marc R.; Comi, Giancarlo; Emerson, Ronald; Fuglsang-Frederiksen, Anders; Guérit, Jean-Michel; Hinrichs, Hermann; Ikeda, Akio; Jose C. Luccas, Fransisco; Rappelsburger, Peter (March 1998). "IFCN standards for digital recording of clinical EEG". *Electroencephalography and Clinical Neurophysiology*. 106 (3): 259–261. doi:10.1016/S0013-4694(97)00106-5.
*Klem, GH; Lüders, HO; Jasper, HH; Elger, C (1999). "The ten-twenty electrode system of the International Federation. The International Federation of Clinical Neurophysiology". *Electroencephalography and Clinical Neurophysiology*. Supplement. 52: 3–6. PMID 10590970.
*Ernst Niedermeyer, Fernando Lopes da Silva, *Electroencephalography: Basic Principles, Clinical Applications, and Related Fields* - Page 140, Lippincott Williams & Wilkins, 2004

## 參考資料
芭蕾舞軟鞋

**芭蕾舞軟鞋**（）係一種輕身而且柔軟嘅鞋，鞋底會有一定彈性，專門設計嚟俾人跳芭蕾舞嗰陣著。一般嚟講，跳芭蕾舞嘅人喺芭蕾舞堂之中實會著住芭蕾舞軟鞋跳舞，而女舞蹈員要上舞台表演嗰時就好多時會改著足尖鞋，方便佢哋做完全嘅腳尖企。

## 構造
芭蕾舞鞋嘅鞋底多數用皮革造，但嗰浸皮革通常唔會一路延伸到去隻鞋嘅邊邊。鞋底可以係一嚿過嘅，但又有所謂嘅**分開鞋底式**，即係鞋底分兩嚿，一嚿喺腳踭下而另一嚿就喺腳掌前半橛嘅下面，噉對鞋就更有彈性。芭蕾舞軟鞋鞋底以外嘅部份，材質由軟皮革、帆布以至綢緞等都有。帆布會平啲，但比較易爛。

芭蕾舞鞋多數會有條帶喺腳掌上方，等對鞋冇咁易跳跳吓舞甩出嚟。好多芭蕾舞鞋會用兩條噉嘅帶，而跳芭蕾舞嘅人會將兩條帶以 X 字噉嘅形式打交叉。

## 選用
一般認為，揀芭蕾舞鞋要跟以下嘅原則：
*對鞋要有返咁上下緊，如果唔係好容易會跳舞嗰陣親；
*喺款式同色水上，女舞蹈員通常會著粉色嘅軟鞋，而男舞蹈員就通常會著白色或者黑色嘅；
*芭蕾舞蹈員揀襪褲嗰時，好興揀一啲同自己對鞋一樣顏色嘅，等自己可以做到望落好似冇著鞋跳噉嘅視覺效果；順帶一提，廿世紀中興起嘅現代芭蕾舞好多時唔著襪褲跳，所以令到多咗人用肉色嘅芭蕾舞軟鞋。

## 睇埋
*芭蕾舞
*足尖鞋

## 註

## 引述

## 拎

*Bloch.com，舞蹈用品公司 Bloch 嘅官網。
蜘蛛俠：決戰千里

《**蜘蛛俠：決戰千里**》（***Spider-Man: Far From Home***）係套2019年美國電影，取材自蜘蛛俠，《蜘蛛俠：強勢回歸》續集，由鍾華斯執導，湯姆賀倫、米高基頓、辛蒂亞主演。
中心七邊形數

**中心七邊形數**係一種中心多邊形數，亦係一種有形數。中心七邊形數係排成正七邊形嘅中心多邊形數。佢嘅公式係：
:{{7(n-1)^2 +7(n-1) + 2} \over 2}

5000以下嘅中心七邊形數有：

1, 8, 22, 43, 71, 106, 148, 197, 253, 316, 386, 463, 547, 638, 736, 841, 953, 1072, 1198, 1331, 1471, 1618, 1772, 1933, 2101, 2276, 2458, 2647, 2843, 3046, 3256, 3473, 3697, 3928, 4166, 4411, 4663, 4922
南園

**南園**係元、明、清代廣州一個出名嘅園林。係喺廣東廣州越秀區文德路以東、文德東路同聚仁坊以北、聚賢北街以西一帶，因喺廣州城南厢，故名「南園」。

元至正十八年（1358年），孫蕢、黃哲、王佐、李德同趙介等五位詩人（史稱南園五子）喺度創辦咗南園詩社。明朝初年，改咗做總鎮花園，嘉靖年間起多咗祭祀文天祥、張世傑、陸秀夫嘅三大忠祠。後尾歐大任、梁有譽、黎民表、吳旦同李時行5位詩人，又喺度重結南園詩社（史稱南園後五子）。詩社嘅建立，對推動嶺南詩風以至詩人結社嘅風尚，都有唔細嘅影響作用。

明崇禎十一年（1638年），陳子壯復修南園舊社，詩盟有弟子升，門人黎遂球，友人歐主遇，歐必元，區懷瑞，區懷年，黎邦瑊，黃聖年，黃季恆，徐棻及僧通岸等十二人，世號｢南園十二子｣。

清代仲有好幾次修葺過，園入邊累積有正氣堂、臣範堂、遠風堂、南園前、後五先生祠等建築。

1893年孫中山、陸皓東、鄭士民同尢列等人，試過喺園內抗風軒商議建立革命團體。清朝末年逐漸荒廢，到宜家變咗做居民區。

## 攷
黃修平

**黃修平**（**Adam Wong**，）係香港一位電影導演，香港中文大學藝術系畢業，香港浸會大學電影學院專業應用副教授，執導作品有《狂舞派》同《哪一天我們會飛》。

## 演出
### 電影
*2013年：《狂舞派》 飾 酒保
*2014年：《點對點》 飾 導賞員
*2015年：《哪一天我們會飛》 飾 酒保
*2017年：《明月幾時有》 飾 夏衍
*2020年：《狂舞派3》 飾 頒獎嘉賓
*2021年：《喜歡妳是妳》 飾 黃老師
*2021年：《緣路山旮旯》 飾 男同事
*2023年：《全個世界都有電話》 飾 日本廚師

### 電視劇（ViuTV）
*2019年：《仇老爺爺》飾 黃興平 （第11、15集）

### 電視劇（奇妙電視）
*2017年：《熱戀100天》 飾 熱浪潮評審
### 電視節目（ViuTV）
*2016年：《建築·我城》主持
*2021年：《調教你MIRROR》第8、9集嘉賓
*2025年：《爆谷一周（第三輯）》第14集嘉賓
*2025年：《Lyman舞士道》第9、10集嘉賓

### 電視節目（港台電視）
*2015年：《我係乜乜乜》第3集嘉賓

## 參考

## 出面網頁
蘇志威

**蘇志威**（**Edmond So**，）係香港男藝人，樂壇組合草蜢成員，亦拍過唔少電視劇同電影。佢老婆係歌手劉小慧。

## 演出
### 電視劇（ViuTV）
*2019年：《仇老爺爺》 飾 西裝店老細 （第16集）
*2022年：《冥冥之中》 飾 石東

### 電視節目（ViuTV）
*2017年：《約咗傅家俊》第8集嘉賓

## 出面網頁
陳海寧

**陳海寧**（**Isabella Chang**，）係香港女演員同模特兒，2015年出道，拍過一啲電影同電視劇。

## 簡歷
陳海寧2015年出道，早年主要參演MV、電影同港台電視嘅劇集，直到2020年參演ViuTV真人騷《辣伙頭》系列而開始多人識。嗰時佢個樣被指同ViuTV男藝人何啟華（Dee哥）好似，所以多咗個花名叫「Dee姐」，而ViuTV亦順勢安排佢哋做拍檔主持節目。2021年，陳海寧做咗YouTube頻道「拾陸比玖」嘅其中一位成員，與藝人柯煒林、郭爾君等人一同演出。另外，佢與YouTuber易健兒（Creamy）份屬好友，所以喺Creamy同ArhoTV嘅頻道影片中也時常出現。

陳海寧被指係ERROR成員郭嘉駿（193）嘅「緋聞女友」。

## 演出
### [[電影]]

### 電視劇（[[ViuTV]]）

### 電視劇（[[港台電視]]）

### 電視劇（Fox）

### 電視節目主持（[[ViuTV]]）

### 電視節目演出（[[ViuTV]]）

### 網上短片

### [[音樂錄像|MV]]

### [[廣告]]
*2022年起：奧樂蜜C

## 註

## 參考

## 出面網頁
*
*
香蕉船 (電視節目)

《**香蕉船**》係香港電台電視部喺1979年至1984年製作嘅兒童電視節目，每個禮拜都會邀請一間幼稚園嘅學生參加，係全香港第一個直播嘅兒童節目。環節包括︰有趣動畫、講故事、學唱歌、玩遊戲等。節目主持包括鄧藹霖（香蕉姐姐）、蔡楓華（船長哥哥）、車淑梅（故事姐姐），重有卡通人物「大郵筒」、「花花」、「都都」等。另外，音樂家顧嘉煇同填詞大師鄭國江為節目創作咗唔少經典兒歌。

## 參考
陳郁憲

**陳郁憲**（，）係香港男演員，2010年喺香港演藝學院戲劇學院畢業，主修表演，早年參演舞台劇，之後亦參演電影同電視劇。2019-2022年係ViuTV合約藝人。

## 演出
### 電影
*2014年：《單身男女2》
*2015年：《暴瘋語》
*2015年：《衝鋒車》 飾 強姦男
*2016年：《三人行》 飾 腦外科醫生
*2019年：《掃毒2天地對決》飾 記者

### 電視劇（ViuTV）
*2019年：《詭探前傳》 飾 歐陽海
*2019年：《娛樂風雲》 飾 邱晶琛
*2019年：《假設性無罪》 飾 陳Sir
*2019年：《黑市—鬼子母神》 飾 石榴
*2020年：《熟女強人》 飾 Menson
*2020年：《暖男爸爸》 飾 Jonathan
*2020年：《男排女將》 飾 飛亞教練
*2021年：《太平紋身店》飾 文泰（第2集）
*2021年：《大叔的愛》 飾 Jason Mo（第8集）
*2022年：《冥冥之中》 飾 國賓
*2022年：《野人老師》 飾 陳啟發
*2022年：《百萬同居計劃》 飾 酒保
*2023年：《大誠實家》 飾 醫生
*2024年：《絲絲》 飾 Moses
*2024年：《打天下2》 飾 Johnny
*2024年：《出租大叔》 飾 腸胃肝臟科醫生
*2025年：《三命》飾 天九翅司機

### 節目主持（ViuTV）
*2019年：《藝術團睇》
*2020年：《今晚趁熱食》外景主持
*2020年：《轉機 ON AIR》外景主持

### 節目演出（ViuTV）
*2019年：《週日慶功宴》第1集嘉賓
*2020年：《鼠年行運要點相》第2集嘉賓
*2020年：《中佬唔易做》第8集嘉賓
*2020年：《娛樂 ON AIR》第10、12、15集嘉賓
*2021年：《囝囝女女730》第3集嘉賓
*2021年：《台灣乜都拜》短劇演出

## 出面網頁
*
呂爵安

**呂爵安**（；）係香港男藝人，2018年透過參加ViuTV選秀節目《Good Night Show 全民造星》入咗最後十強而入行，做咗男子偶像組合MIRROR成員。

## 簡歷
呂爵安中學讀可風中學，大學讀香港大學工商管理學（資訊系統）。佢嘅歌迷叫做「爵屎」，因為佢當初玩Mirror Go被譽為「老鼠屎」，fans因而改名為「爵屎」。

2020年12月，呂爵安宣布將喺2021年1月中出個人單曲，成為MIRROR成員入面第六位「單飛」嘅Solo男歌手。2021年1月27號，呂爵安正式推出第一隻個人單曲《E先生連環不幸事件》，MV搵咗林家熙同譚旻萱一齊拍。推出第一日已經喺YouTube有超過20萬觀看次數，唔夠兩日已經上咗YouTube熱門（綜合）排行榜同多個串流平台日榜嘅第一位。2月11號，《E先生 連環不幸事件》MV觀看次數突破一百萬，並以14日5個鐘頭47分鐘嘅時間成為MIRROR入面第三位個人單曲有一百萬觀看次數同埋最快突破一百萬觀看次數嘅成員。3月22號，《E先生 連環不幸事件》MV觀看次數突破二百萬，成為MIRROR入面第二位個人單曲有二百萬觀看次數嘅成員，亦都係MIRROR YouTube Channel入面第二多人睇嘅影片。

2021年6月28號，《大叔的愛》喺香港首播，呂爵安飾演主角田一雄，並同另一男主角盧瀚霆合唱主題曲《突如其來的心跳感覺》。

2021年7月23號，呂爵安推出第二支個人派台歌曲《小諧星》，MV搵咗周秀娜擔任女主角，更揾嚟陸駿光、彭秀慧客串。推出兩日已經喺YouTube有超過70萬點擊率，唔使一日就登上YouTube熱門（綜合）排行榜及多個串流平台日榜第1位。只係2日16個鐘時間觀看次數突破一百萬，再次成為MIRROR最快突破一百萬觀看次數嘅成員。截至2022年6月2號，首歌喺網上已經有超過1005萬點擊率。

2021年10月6號，呂爵安推出第三支個人派台歌曲《My Apple Pie》，MV搵咗林愷鈴擔任女主角。

2021年11月19號，Edan同邱鋒澤合作嘅歌《一表人才》同《年青有為》推出，搵返譚旻萱來做女主角。

2022年4月1號，呂爵安推出第5首個人派台歌《Elevator》，MV第五度由導演Sheng Wong、Maggie Leung操刀。MV邀請到羅家英、阮小儀、蔡佩賢、MIRROR隊友盧瀚霆、柳應廷演出。

2022年6月22號，呂爵安同古巨基合唱古巨基嘅舊歌《飄流教室》，亦係903專業推介，中文歌曲龍虎榜同新城勁爆流行榜嘅冠軍歌。同年7月14號，呂爵安首套主演嘅電影《闔家辣》上映，總票房有3210萬，11月24號，呂爵安第二套主演電影《過時·過節》上映，主題曲《攀上天梯的螞蟻》喺11月8號喺呂爵安嘅 Youtube Channel 發佈。2022年12月31號，呂爵安推出咗第六首單曲《LOVERSE》，搵咗曾睿彤一齊拍。

2023年2月9號，呂爵安憑《闔家辣》同《過時·過節》入圍第41屆香港電影金像獎最佳新演員，係史上第八位憑多個一套戲入圍最佳新演員嘅人。2月17號，呂爵安獲邀擔任梁詠琪演唱會嘅嘉賓，係呂爵安首次以個人身份擔任紅館嘉賓。同年4月4號，呂爵安第三套戲《死屍死時四十四》上映，有2300萬票房。

2023年5月8號，呂爵安推出咗《ChatMrE》，搵咗陳思翰作曲同編曲，並搵咗黃偉文填詞。7月7號，呂爵安同陳零九合唱《我們都是別人口中的壞人》，MV喺7月17號公開。7月18號，呂爵安推出第二首以E先生開頭嘅歌《E先生 愛人執照》，再次搵咗黃偉文填詞，MV搵咗王紫影做女主角，亦係903專業推介同Chill Club 推介榜嘅冠軍歌。

8月22號，呂爵安為演唱會推出咗《Again!》，MV搵咗膠戰拍檔岑珈其、黃正宜同徐浩昌仲有YouTuber柿柿一齊拍。下一日，佢推出咗另一首歌《霸道總裁》，Dance Version喺9月30號發布。

2023年8月25到27號，呂爵安喺亞洲國際博覽館舉行首個個人演唱會。

2023年11月27號，呂爵安主演嘅《社內相親》首播，並同另一男主角盧瀚霆合唱主題曲《我與你的差距》同主唱片尾曲《你的黑馬》。

2024年2月9號，呂爵安第四套電影《盜月者》上映，並喺2月13號衝破1000萬票房。

2024年4月1號，呂爵安推出《油麻地莎士比亞》，MV請咗楊偲泳擔任女主角。同年6月20號，呂爵安推出《月光奏明曲 Moonlight Sonata in “E“ minor》，成為自己第三首跳唱歌。6月22號，佢同陳凱詠、魏浚笙、邱彥筒一齊演出《拉闊音樂會 Sparkleキラキラ》，並同陳凱詠首唱合作新歌《漸漸我們》。

## 演出
### 電視劇（ViuTV）

### 節目主持（ViuTV）

### 節目演出（ViuTV）

## 音樂作品

### 專輯

### 單曲

### 電影

### 廣告
*2018年：《喇叭牌正露丸》
*2021年：《FORTRESS 豐澤》
*2021年：《SHISEIDO》
*2021年：《Meat Zero》
*2021年：《McDonald》
*2021年：《Tap & Go》
*2021年：《Samsung Galaxy Z》
*2021年：《Klook》
*2021年：《Manulife》
*2021年：《AIA》
*2021年：《BVLGARI》
*2022年：《Meat Zero》
*2022年：《NowE》
*2022年：《Sabon》
*2022年：《KITKAT》
*2022年：《舊街場》
*2022年：《舒適達》
*2022年：《SHISEIDO》
*2022年：《BVLGARI》
*2022年：《SanDisk》
*2022年：《MaskOn》
*2022年：《Blue Girl 藍妹》
*2022年：《McDonald》
*2022年：《Deliveroo》

### 個人獎項

## 參考

## 出面網頁
*
*
* MakerVille - 呂爵安
古顎目

**古顎目**（；英文：**jumping bristletails**；學名：*Archaeognatha*，又作「*Microcoryphia*」），漢文又有叫**無翼蟲**，係昆蟲綱當中進化上比較原始嘅一個目，大致上同蜘蛛差唔多時間出現，而且喺出現到而家冇乜大嘅變化。截至 2019 年為止，地球上有 500 個已知嘅古顎目物種，當中冇任何一種有絕種危險。

## 詞源
無翼蟲個英文學名「archaeognatha」嚟自兩個希臘文嘅字－「ἀρχαῖος」（*archaios*；「遠古」噉解）同「γνάθος」（*gnathos*；「下顎」噉解），所以粵文譯名就叫「古顎目」。無翼蟲有個噉嘅學名係因為佢哋嘅下顎結構同其他現存昆蟲物種嘅比起上嚟好原始。

## 生理
無翼蟲係一啲有長身體同彎嘅背脊嘅細蟲。佢哋有三條長、好似尾噉嘅結構，當中中間嗰條零舍長，觸鬚有彈性。兩隻大嘅複眼喺頭頂會合，而口器可以伸縮。佢哋嘅肚嗰度有硬淨嘅骨片，幫手保護佢哋免受脫水嘅危險，令到好多品種嘅無翼蟲能夠喺沙漠等乾旱嘅地方生存。

無翼蟲係食齋嘅，多數以食藻、地衣、同苔蘚植物維生，佢哋適應能力高，可以喺好多唔同環境生存同繁衍，由潮濕嘅泥土以至沙漠嗰度都可以搵到佢哋嘅身影。

## 睇埋
*昆蟲
*衣魚目，一種就噉望落同無翼蟲有啲似，啲人成日同無翼蟲撈亂嘅昆蟲。

## 攷

## 拎
*Archaeognatha - Tree of Life Web Project.
建國七十年

《**建國七十年**》（）係香港電視廣播有限公司嘅時事節目，由新聞部製作，2019年7月21號到9月8號香港時間逢禮拜日19:00到19:30喺翡翠台播，英文版喺2019年9月23日開始逢禮拜一20:00到20:30喺明珠台播放。内容係回顧中華人民共和國政權成立七十年以嚟嘅情況。

## 每集內容

## 出面網頁
*改革開放四十年 - 主頁 - tvb.com
雙髁類

**雙髁類**（；學名：*Dicondylia*）係指古顎目以外嘅所有現存昆蟲。雙髁類特徵係下顎有兩個位接駁住個頭（雙髁），而古顎目成個下顎淨係喺一個位由一個波形嘅關節接（原始嘅下顎結構）。蝴蝶、蜜蜂、同甲蟲等常見嘅昆蟲絕大多數都係雙髁類。

## 參考
*Bernhard Klausnitzer: Insecta (Hexapoda), *Insekten* In Westheide, Rieger (Hrsg.): *Spezielle Zoologie Teil 1: Einzeller und Wirbellose Tiere*. Gustav Fischer Verlag, Stuttgart, Jena 1997; S. 626f.

## 攷